6η ΕΚΘΕΣΗ της Επιτροπής για τις ποσοτικές ποσοστώσεις και τα μέτρα επιτήρησης που εφαρμόζονται σε ορισμένα προϊόντα εκτός των κλωστοϋφαντουργικών καταγωγής Λαϊκής Δημοκρατίας της Κίνας

1. ΕΙΣΑΓΩΓΗ

I. Γενική επισκόπηση

II. Στόχος της έκθεσης της Επιτροπής

III. Μεθοδολογία

2. ΚΕΦΑΛΑΙΟ 1 ΕΦΑΡΜΟΓΗ ΤΩΝ ΠΟΣΟΤΙΚΩΝ ΠΕΡΙΟΡΙΣΜΩΝ

I. Επισκόπηση και εξελίξεις μετά την εισαγωγή των μέτρων

II. Διαχείριση των ποσοστώσεων

III. Εξελίξεις του εμπορίου των προϊόντων που υπόκεινται σε ποσοτικούς περιορισμούς

3. ΚΕΦΑΛΑΙΟ 2 ΣΚΟΠΙΜΟΤΗΤΑ ΤΗΣ ΔΙΑΤΗΡΗΣΗΣ ΤΩΝ ΚΟΙΝΟΤΙΚΩΝ ΠΟΣΟΣΤΩΣΕΩΝ

I. Προσέγγιση που ακολουθεί η Επιτροπή

II. Aνάλυση των οικείων τομέων

1. Υποδήματα

2. Eπιτραπεζια σκευη απο πορσελανη και απο κεραμευτικη υλη

III. Η ελευθέρωση του εμπορίου της Κίνας και η προσχώρηση στον ΠΟΕ

4. ΚΕΦΑΛΑΙΟ 3 ΕΦΑΡΜΟΓΗ ΚΑΙ ΔΙΑΤΗΡΗΣΗ ΤΩΝ ΜΕΤΡΩΝ ΕΠΙΤΗΡΗΣΗΣ

I. Στόχος των μέτρων επιτήρησης

II. Εφαρμογή

III. Εξέλιξη των εισαγωγών των προϊόντων που υπόκεινται σε επιτήρηση

IV. Σκοπιμότητα της διατήρησης των μέτρων επιτήρησης

5. ΚΕΦΑΛΑΙΟ 4 ΣΥΜΠΕΡΑΣΜΑΤΑ ΚΑΙ ΠΡΟΤΑΣΕΙΣ ΤΗΣ ΕΠΙΤΡΟΠΗΣ

1. ΕΙΣΑΓΩΓΗ

I. Γενική επισκόπηση

Με τον κανονισμό (ΕΚ) αριθ. 519/94 της 7ης Μαρτίου 1994, το Συμβούλιο της Ευρωπαϊκής Ένωσης θέσπισε κοινοτικούς ποσοτικούς περιορισμούς σε επτά κατηγορίες προϊόντων καταγωγής Λαϊκής Δημοκρατίας της Κίνας, και συγκεκριμένα τα γάντια, τα υποδήματα, τα επιτραπέζια σκεύη από πορσελάνη, τα επιτραπέζια σκεύη από κεραμευτική ύλη, τα γυάλινα είδη, τα ραδιόφωνα αυτοκινήτων και τα παιχνίδια, καθώς και ορισμένα μέτρα επιτήρησης.

Το Συμβούλιο είχε αποφασίσει να θεσπίσει τα μέτρα αυτά κατ' αρχήν το Δεκέμβριο του 1993 στο πλαίσιο συνολικής δέσμης που συμπεριλάμβανε την αποδοχή των αποτελεσμάτων του Γύρου της Ουρουγουάης, την ενίσχυση των μέσων εμπορικής πολιτικής και την ολοκλήρωση της κοινής εμπορικής πολιτικής.

Το τελευταίο αυτό στοιχείο της δέσμης αφορούσε την μονομερή εξάλειψη 6.417 εθνικών ποσοτικών περιορισμών (εκ των οποίων 4.700 περίπου αφορούσαν κινεζικά προϊόντα) και τη θέσπιση ποσοστώσεων σε όλη την Κοινότητα για τις εισαγωγές από την Κίνα περιορισμένου αριθμού ευαίσθητων προϊόντων, των οποίων οι εισαγωγές υπόκεινταν τότε σε εθνικούς περιορισμούς.

Οι ποσοστώσεις αυτές θεσπίστηκαν με βάση τις ακόλουθες σκέψεις:

α) τον ευαίσθητο χαρακτήρα των οικείων κοινοτικών βιομηχανικών κλάδων

β) την αυξανόμενη απειλή που αντιπροσωπεύουν οι εισαγωγές από την Κίνα για αυτούς τους βιομηχανικούς κλάδους, απειλή η οποία έχει οξυνθεί ακόμη περισσότερο λόγω των ιδιαίτερων χαρακτηριστικών της κινεζικής οικονομίας.

II. Στόχος της έκθεσης της Επιτροπής

(α) Κατά τη διάρκεια των συζητήσεων σχετικά με τον κανονισμό (EΚ) αριθ. 519/94 του Συμβουλίου, η Επιτροπή ανέλαβε τη δέσμευση να υποβάλει έκθεση στο Συμβούλιο ετησίως για την εφαρμογή των μέτρων επιτήρησης και των ποσοτικών περιορισμών που προβλέπονται στα παραρτήματα ΙΙ και ΙΙΙ, με την ανάγκη να διατηρηθούν αυτά τα μέτρα και να προτείνει, όταν χρειάζεται, τις κατάλληλες προσαρμογές.

Αυτή η έκτη έκθεση ανταποκρίνεται στην ανωτέρω δέσμευση.

(β) Εντούτοις, ενόψει της διμερούς συμφωνίας που επιτεύχθηκε με την Λ. Δ. της Κίνας στις 19 Μαΐου 1999 στο Πεκίνο (και μέχρις ότου ολοκληρωθεί το πρωτόκολλο προσχώρησης της Κίνας στον ΠΟΕ), καθώς και με βάση την προοδευτική κατάργηση των ποσοτικών περιορισμών μέχρι το έτος 2005, φαίνεται ότι δεν θα χρειαστεί να εκπονηθούν περαιτέρω εκθέσεις.

Όλα τα προβλήματα σχετικά με τη διαχείριση των ποσοστώσεων μέχρι τα τέλη του 2004 θα αντιμετωπίζονται στο πλαίσιο της επιτροπής που έχει συσταθεί από τον κανονισμό (ΕΚ) αριθ. 520/94 του Συμβουλίου του Μαρτίου 1994 (κοινοτική διαδικασία για τη διαχείριση των ποσοτικών ποσοστώσεων).

III. Μεθοδολογία

1. Η έκθεση καταρχήν εξετάζει την εφαρμογή των ποσοτικών περιορισμών, καθώς και τα προβλήματα που έχουν προκύψει από την διαχείρισή τους.

Στο κεφάλαιο 2, εξετάζει την ανάγκη να διατηρηθούν οι ποσοτικοί περιορισμοί που έχουν θεσπιστεί από το Συμβούλιο. Για το σκοπό αυτό, η Επιτροπή εξέτασε αν ισχύουν ακόμα οι συνθήκες που δικαιολογούσαν τη θέσπιση αυτών των μέτρων το 1994, ειδικότερα :

α) η κατάσταση των οικείων κοινοτικών βιομηχανιών,

β) η ευαισθησία αυτών των βιομηχανικών κλάδων στις κινεζικές εισαγωγές και

γ) η πρόοδος που έχει σημειωθεί κατά την ελευθέρωση των εμπορικών συναλλαγών της Κίνας.

Η εφαρμογή των μέτρων επιτήρησης και η σκοπιμότητα διατήρησής τους εξετάζονται στο τρίτο κεφάλαιο. Το τέταρτο κεφάλαιο παρουσιάζει, με βάση την ανωτέρω ανάλυση, τα συμπεράσματα της Επιτροπής.

2. Πρέπει να αναφερθεί ότι, όπως και κατά τα προηγούμενα έτη, η Επιτροπή αντιμετώπισε σημαντικές δυσκολίες στη συγκέντρωση πληροφοριών όσον αφορά την κατάσταση της κοινοτικής βιομηχανίας, εφόσον οι παραγωγοί γενικά παράγουν ευρύ φάσμα προϊόντων, και όχι μόνον αυτά που υπόκεινται σε ποσοστώσεις, και ότι οι εν λόγω τομείς αποτελούνται από πολυάριθμες μικρές και μεσαίες επιχειρήσεις, σημαντικό τμήμα των οποίων δεν είναι καν γνωστό στις αρμόδιες εθνικές ομοσπονδίες.

Η Επιτροπή έλαβε πληροφορίες γενικού χαρακτήρα από τους εισαγωγείς και από μία ένωση.

3. Γενικά, η ανάλυση στηρίζεται στα στοιχεία για το 1999. Ωστόσο χρησιμοποιήθηκαν, όταν ήταν δυνατό, οι τάσεις για το 2000.

2. ΚΕΦΑΛΑΙΟ 1 ΕΦΑΡΜΟΓΗ ΤΩΝ ΠΟΣΟΤΙΚΩΝ ΠΕΡΙΟΡΙΣΜΩΝ

I. Επισκόπηση και εξελίξεις μετά την εισαγωγή των μέτρων

Από την έναρξη ισχύος τους το Μάρτιο 1994, οι ποσοστώσεις τροποποιήθηκαν κατ'επανάληψη προκειμένου να εξασφαλιστεί ισορροπία μεταξύ του στόχου διασφάλισης κατάλληλης προστασίας των οικείων κοινοτικών βιομηχανικών κλάδων και του στόχου που αποβλέπει στη διατήρηση αποδεκτού επιπέδου εμπορικών συναλλαγών με τη Λαϊκή Δημοκρατία της Κίνας :

- Τον Ιούλιο 1994, το Συμβούλιο αποφάσισε να αυξήσει το επίπεδο των ποσοστώσεων του 1994 για ορισμένα παιχνίδια.

- Το Μάρτιο 1995, οι ποσοστώσεις αυξήθηκαν περαιτέρω για να ληφθεί υπόψη η προσχώρηση της Αυστρίας, της Φινλανδίας και της Σουηδίας.

- Τον Απρίλιο 1996, βάσει των συμπερασμάτων που περιείχε η πρώτη ετήσια έκθεση της Επιτροπής σχετικά με την εφαρμογή των ποσοστώσεων, το Συμβούλιο αποφάσισε, με τον κανονισμό (EΚ) αριθ. 752/96, να χαλαρώσει περαιτέρω το καθεστώς ποσοστώσεων έναντι της Κίνας :

* ελευθερώθηκαν οι ποσοστώσεις για τρία προϊόντα (γάντια, ραδιόφωνα αυτοκινήτων και συνδυασμένα ραδιόφωνα αυτοκινήτων).

* οι 3 ποσοστώσεις που αφορούν τα παιχνίδια συγχωνεύθηκαν σε μία και μόνη ποσόστωση, προκειμένου να επιτραπεί στους εμπόρους να προσαρμόζονται ταχύτερα στις μεταβολές της αγοράς.

* αυξήθηκαν οι υπόλοιπες ποσοστώσεις (επιτραπέζια σκεύη από κεραμευτική ύλη και πορσελάνη και γυάλινα είδη κατά 5 % και ορισμένα υποδήματα κατά 2 %).

- Τον Οκτώβριο 1996, με τον κανονισμό (EΚ αριθ. 1897/96) του Συμβουλίου οι εικονοφορείς χωρίς πλαίσιο απηλλάγησαν από την ποσόστωση που εφαρμόζεται στα γυάλινα αντικείμενα.

- Τον Μάιο 1997, με τον κανονισμό (EΚ) αριθ. 847/97 του Συμβουλίου ελευθερώθηκαν οι εισαγωγές τμημάτων παιχνιδιών και εξαρτημάτων τους και καταργήθηκε η ποσόστωση στα γυάλινα επιτραπέζια σκεύη από την 1η Ιανουαρίου 1998.

- Τον Μάιο 1998, βάσει του κανονισμού (ΕΚ) αριθ. 1138/98 του Συμβουλίου της 28ης Μαΐου 1998, που εφήρμοζε τις προτάσεις της Επιτροπής που είχαν συμπεριληφθεί στην τρίτη ετήσια έκθεσή της :

* ελευθερώθηκαν οι εισαγωγές παιχνιδιών.

* αυξήθηκαν οι ποσοστώσεις σε επιτραπέζια σκεύη από πορσελάνη και από κεραμευτική ύλη κατά περαιτέρω 5 %.

Τέλος, στην 4η και 5η έκθεσή της, η Επιτροπή συνήγαγε το συμπέρασμα ότι δεν επρόκειτο να τροποποιηθούν η διάρθρωση και το επίπεδο των υπόλοιπων ποσοστώσεων.

II. Διαχείριση των ποσοστώσεων

α) Νομική βάση και στόχοι

1. Η διαχείριση των κοινοτικών ποσοστώσεων στηρίζεται στον κανονισμό (ΕΚ) αριθ. 520/94 του Συμβουλίου της 7ης Μαρτίου 1994 για τη θέσπιση διαδικασίας κοινοτικής διαχείρισης των ποσοτικών ποσοστώσεων και στον κανονισμό (ΕΚ) αριθ. 738/94 της Επιτροπής της 30ής Μαρτίου 1994 για τον καθορισμό ορισμένων διατάξεων εφαρμογής του κανονισμού (ΕΚ) αριθ. 520/94 του Συμβουλίου (όσον αφορά κυρίως τις διαδικαστικές πτυχές, συμπεριλαμβανομένου του κοινού εντύπου αδείας εισαγωγής).

Πρέπει να υπενθυμιστεί ότι, πριν από τη θέσπιση του κανονισμού (EΚ) αριθ. 520/94, οι ποσοστώσεις κατανέμονταν μεταξύ των κρατών μελών και όχι απευθείας στους εισαγωγείς. Μετά τη μεταρρύθμιση του Μαρτίου 1994, εφαρμόζονται για όλους τους κοινοτικούς εισαγωγείς ενιαία κριτήρια τα οποία καθορίστηκαν από την Επιτροπή μετά από διαβουλεύσεις με την επιτροπή διαχείρισης, σύμφωνα με τις αρχές της Ενιαίας Αγοράς και την αντίστοιχη νομολογία του Ευρωπαϊκού Δικαστηρίου.

2. Για τη διαχείριση των ποσοστώσεων, η Επιτροπή είχε ως γνώμονα τις ακόλουθες αρχές :

- να εξασφαλιστεί ότι οι διοικητικές διαδικασίες δεν θα επιβαρύνουν τις επιδιωκόμενες επιπτώσεις των ποσοστώσεων επί του εμπορίου και ότι οι διαθέσιμες ποσότητες θα χρησιμοποιηθούν πλήρως.και

- να διασφαλιστεί η μη διακριτική μεταχείριση μεταξύ όλων των κοινοτικών εισαγωγέων, ανεξάρτητα από τον τόπο όπου είναι εγκατεστημένοι και ανεξάρτητα από τον τόπο στον οποίο υποβάλλουν την αίτηση αδείας.

β) Λειτουργία του συστήματος διαχείρισης των ποσοστώσεων

1. Σύμφωνα με τις προαναφερόμενες αρχές, η Επιτροπή έκρινε σκόπιμο να εφαρμόσει την πρώτη μέθοδο κατανομής που προβλέπεται στον κανονισμό (ΕΚ) αριθ. 520/94, δηλαδή τη μέθοδο που βασίζεται στις παραδοσιακές ροές του εμπορίου, σύμφωνα με την οποία οι "παραδοσιακοί" εισαγωγείς λαμβάνουν τουλάχιστον ένα μέρος των προηγούμενων εμπορικών επιδόσεών τους που επέτυχαν κατά την περίοδο αναφοράς, ενώ εξασφαλίζεται στους μη παραδοσιακούς εισαγωγείς η δίκαιη πρόσβαση στις ποσοστώσεις.

Η μέθοδος που χρησιμοποιείται για την κατανομή μέρους των ποσοστώσεων που προορίζονται για τους μη παραδοσιακούς εισαγωγείς, είναι η τρίτη μέθοδος που προβλέπεται στον κανονισμό (EΚ) αριθ. 520/94, δηλαδή μέθοδος κατανομής ανάλογα με τις ποσότητες που ζητούνται. Επιπλέον, για να αποκλειστούν οι αιτήσεις που υποβάλλονται για κερδοσκοπικούς λόγους, καθορίζεται μέγιστη ποσότητα που μπορούν να ζητήσουν οι μη παραδοσιακοί εισαγωγείς.

Το 1996, υποβλήθηκαν 28.204 άδειες εισαγωγής από μη παραδοσιακούς εισαγωγείς. αυτό το στοιχείο ανερχόταν σε 19.708 για την κατανομή του έτους 1997 και σε 21.439 για την κατανομή του 1998, ενώ μειώθηκε σε 17.416 για το οικονομικό έτος 1999, (μείωση που πρέπει να καθοριστεί εφόσον είναι ακόμη μικρότερος ο αριθμός των προϊόντων που υπόκεινται σε ποσόστωση το 1998). Τέλος, για το έτος ποσόστωσης 2000 υποβλήθηκαν 27.247 αιτήσεις, ενώ για το έτος ποσόστωσης 2001 υποβλήθηκαν 58.524 αιτήσεις. Αυτή η μεγάλη αύξηση το 2001 οφείλεται σε τριπλασιασμό των αιτήσεων από ένα κράτος μέλος.

Η σημαντική αυτή αύξηση των αιτήσεων έχει ως αποτέλεσμα τη χορήγηση συνεχώς μικρότερων ποσοτήτων σε κάθε μεμονωμένο μη παραδοσιακό εισαγωγέα, γεγονός το οποίο μπορεί να οδηγήσει στην μερική χρησιμοποίηση των ποσοστώσεων.

Σε μία προσπάθεια να βελτιωθεί αυτή η κατάσταση, αυξήθηκε κατά 5 ποσοστιαίες μονάδες το 1997 η αναλογία των ποσοστώσεων που προορίζεται για τους μη παραδοσιακούς εισαγωγείς, για το έτος ποσόστωσης 1998, και αποφασίστηκε παρόμοια αύξηση το 1998, για το έτος ποσόστωσης 1999. Αυτές οι περιορισμένες αυξήσεις επέτρεψαν τουλάχιστον στους μη παραδοσιακούς εισαγωγείς να λάβουν παρόμοιες ποσότητες με εκείνες που είχαν λάβει τα προηγούμενα έτη.

Στην 4η έκθεσή της επομένως η Επιτροπή ανέφερε ότι το σύστημα κατανομής που εξασφάλιζε το ότι οι περισσότερες ποσοστώσεις αντιστοιχούν στους παραδοσιακούς εισαγωγείς, το οποίο ήταν και το κατάλληλο κατά τα πρώτα τέσσερα έτη, πρέπει να τροποποιηθεί με σκοπό να εξαλειφθούν ή τουλάχιστον να μειωθούν οι ανισορροπίες μεταξύ των ποσοτήτων που χορηγούνται στους "παραδοσιακούς" και στους "άλλους εισαγωγείς".

Κατά συνέπεια, το 1999 και για το έτος ποσόστωσης 2000, η αναλογία των ποσοστώσεων που προορίζονται για τους μη παραδοσιακούς εισαγωγείς, αυξήθηκε περαιτέρω κατά 5 ποσοστιαίες μονάδες, ενώ παράλληλα η μέγιστη επιτρεπόμενη ποσότητα ατομικής ποσόστωσης αυξήθηκε από 4.000 ζεύγη σε 5.000 ζεύγη για τα υποδήματα (για κάθε κωδικό ΣΟ της ποσόστωσης) και από 4 τόνους σε 5 τόνους για επιτραπέζια είδη από πορσελάνη και κεραμευτική ύλη (για κάθε κωδικό ΣΟ της ποσόστωσης).

Εντούτοις, όπως έχει ήδη συμφωνηθεί με τα κράτη μέλη σε μια προσπάθεια να ενθαρρυνθεί η μέγιστη χρησιμοποίηση των ποσοστώσεων από τους εισαγωγείς, να περιοριστούν στο ελάχιστο οι κερδοσκοπικές αιτήσεις και να διανεμηθούν σημαντικές ποσότητες, με στόχο να μειωθούν οι μη χρησιμοποιηθείσες ποσότητες, μόνον οι μη παραδοσιακοί εισαγωγείς που συμμετείχαν και χρησιμοποίησαν τουλάχιστον το 80% των αδειών εισαγωγής στο πλαίσιο της ετήσιας χορήγησης του έτους ποσόστωσης, μπορούν να έχουν πρόσβαση σ'αυτές τις μη χρησιμοποιηθείσες ποσότητες και με ισχύ από την ανακατανομή το 2001 των ποσοστώσεων του 2000 που δεν έχουν χρησιμοποιηθεί.

Μπορούν επίσης να ληφθούν περαιτέρω μέτρα για να περιορισθούν οι κερδοσκοπικές αιτήσεις, θέμα που εξετάζεται προς το παρόν (δηλ. επιλογή ετών αναφοράς, τραπεζικές εγγυήσεις στο κατάλληλο επίπεδο, κλπ.).

2. Όσον αφορά τη διαχείριση των ποσοστώσεων, η Επιτροπή κατέβαλε κάθε δυνατή προσπάθεια για να ικανοποιήσει την επιθυμία των εισαγωγέων να ενημερώνονται το ταχύτερο δυνατό σχετικά με την ποσότητα που τους έχει χορηγηθεί για την επόμενη περίοδο. Προς τούτο, η Επιτροπή άρχισε τις διαδικασίες κατανομής των ποσοστώσεων του 2001 πολύ πριν από την έναρξη του έτους ποσοστώσεως και κλήθηκαν οι εισαγωγείς να υποβάλουν τις αιτήσεις τους στο διάστημα από τον Ιούνιο μέχρι το Σεπτέμβριο.

3. Οι κανόνες διαχείρισης για το 2001 προβλέπουν επί του παρόντος διάρκεια ισχύος δώδεκα μηνών για τις άδειες εισαγωγής. Επιπλέον, οι μη χρησιμοποιηθείσες ποσοστώσεις του 2000 θα ανακατανεμηθούν κατά το 2001. Η Επιτροπή θεωρεί ότι οι ποσότητες του προηγούμενου έτους που ανακατανέμονται, πρέπει να καταλογιστούν χωριστά από εκείνες της τρέχουσας ετήσια ποσόστωσης.

4. Όσον αφορά τις διοικητικές διαδικασίες, το κοινοτικό σύστημα διαχείρισης βασίζεται σε "ενιαία προσέγγιση", σύμφωνα με την οποία όλοι οι κοινοτικοί εισαγωγείς ανεξάρτητα από τον τόπο εγκατάστασής τους στην Κοινότητα, μπορούν να υποβάλουν αίτηση άδειας εισαγωγής στις αρμόδιες αρχές του κράτους μέλους της επιλογής τους και να λάβουν άδεια εισαγωγής η οποία ισχύει σε όλη την Κοινότητα.

Επιπλέον, η διαδικασία υποβολής αιτήσεων έχει απλουστευθεί όσο το δυνατόν περισσότερο και οι διατυπώσεις έχουν μειωθεί στο ελάχιστο. η διαδικασία έκδοσης των αδειών είναι δωρεάν για όλους τους κοινοτικούς εισαγωγείς.

γ) Συμπέρασμα

Η διαχείριση αυτών των ποσοστώσεων δημιούργησε ορισμένα προβλήματα. Ορισμένα από αυτά, όπως η επιλογή του έτους αναφοράς για τους παραδοσιακούς εισαγωγείς και η διαφορετική διάρκεια των αδειών που κατανεμήθηκαν σε σχέση με τη διάρκεια των αδειών των κανονικών ετησίων ποσοστώσεων, έχουν αντιμετωπιστεί με ικανοποιητικό τρόπο. Οι ποσότητες που ανακατανεμήθηκαν σε μη παραδοσιακούς εισαγωγείς αυξήθηκαν εκ νέου για το έτος ποσόστωσης 2000 για να περιορίσουν, τουλάχιστον μερικώς, την ανισορροπία της ανακατανομής του σχετικού μεριδίου των ποσοστώσεων για να βελτιώσουν την πρόσβαση των εισαγωγέων σε αυτές. Η Επιτροπή θεωρεί ωστόσο ότι συνολικά το σύστημα λειτουργεί ικανοποιητικά χάρη στη συνεργασία των κρατών μελών. Ειδικότερα, θεωρείται ότι έχει ικανοποιηθεί το αίτημα να μην διογκωθούν οι δυσκολίες για τους εισαγωγείς σε σχέση με αυτές τις ποσοστώσεις από το σύστημα διαχείρισης, όπως αποφάσισε το Συμβούλιο.

III. Εξελίξεις του εμπορίου των προϊόντων που υπόκεινται σε ποσοτικούς περιορισμούς

Οι ακόλουθοι δύο πίνακες δίνουν μία συνοπτική περιγραφή της εξέλιξης του εμπορίου κάθε προϊόντος που υπόκειται σε ποσοτικούς περιορισμούς, τόσο από πλευράς όγκου όσο και αξίας

Eξέλιξη του όγκου του εμπορίου των υπό εξέταση προϊόντων (εισαγωγές και ποσοστώσεις)

>ΘΕΣΗ ΠIΝΑΚΑ>

-τα στοιχεία για τα υποδήματα "ειδικής τεχνολογίας" που δεν καλύπτονται από τις ποσοστώσεις, στηρίζονται στα διαθέσιμα στοιχεία από τη βάση δεδομένων Taric.

- τα στοιχεία για τα έτη 1996-1998 που περιέχονται στους πίνακες σε όλη την έκθεση, δεν ανταποκρίνονται πάντα πλήρως στα στοιχεία που περιέχονται στις προηγούμενες εκθέσεις, εφόσον η Eurostat βελτιώνει συνεχώς τη βάση δεδομένων όταν ένα κράτος μέλος διορθώνει ή αναπροσαρμόζει τα στοιχεία που υποβάλλει στην Eurostat. - τα στοιχεία για τις μη χρησιμοποιηθείσες ποσότητες στηρίζονται στις άδειες εισαγωγής που επεστράφησαν στα κράτη μέλη.

>ΘΕΣΗ ΠIΝΑΚΑ>

Πηγή: - EUROSTAT

(*) τα στοιχεία για τις ποσότητες που δεν έχουν χρησιμοποιηθεί, βασίζονται στις άδειες εισαγωγής που έχουν επιστραφεί στα κράτη μέλη.

b) Τιμές εισαγωγής των προϊόντων καταγωγής Κίνας

>ΘΕΣΗ ΠIΝΑΚΑ>

Πηγή: EUROSTAT * Υπολογίστηκαν για πρώτη φορά σ'αυτήν την έκθεση από τα στοιχεία της COMEXT και αναφέρονται σε τιμές της ΕΕ των 15. Στο παρελθόν τα στοιχεία υποβάλλονταν από την βιομηχανία για περιορισμένο αριθμό κρατών μελών. Ορισμένα από τα στοιχεία, επομένως, διαφέρουν από τις προηγούμενες εκθέσεις και δεν μπορούν να συγκριθούν με αυτά.

3. ΚΕΦΑΛΑΙΟ 2 ΣΚΟΠΙΜΟΤΗΤΑ ΤΗΣ ΔΙΑΤΗΡΗΣΗΣ ΤΩΝ ΚΟΙΝΟΤΙΚΩΝ ΠΟΣΟΣΤΩΣΕΩΝ

I. Προσέγγιση που ακολουθεί η Επιτροπή

Για να ανταποκριθεί σ´αυτό το θέμα, η Επιτροπή εξέτασε αν εξακολουθούν να υφίστανται οι συνθήκες που προκάλεσαν την καθιέρωση αυτών των ποσοτικών περιορισμών το 1994, και συγκεκριμένα η ευαισθησία των σχετικών κοινοτικών βιομηχανικών κλάδων και η απειλή που αντιπροσωπεύουν γι´αυτούς τα κινεζικά προϊόντα.

Η ανάλυση αυτή πραγματοποιήθηκε για κάθε τομέα χωριστά με βάση τους ακόλουθους οικονομικούς δείκτες:

1. Διάρθρωση του βιομηχανικού κλάδου

2. Παραγωγή

3. Απασχόληση

4. Εξέλιξη των εισαγωγών

5. Τιμές των εισαγωγών

6. Εξαγωγικό δυναμικό της Κίνας

Επιπλέον, στο τμήμα III κατωτέρω, η Επιτροπή ανέλυσε τις επιπτώσεις που θα έχει η προσχώρηση της Κίνας στον ΠΟΕ και η συνεπακόλουθη ελευθέρωση αυτής της αγοράς για τη διατήρηση των κοινοτικών ποσοστώσεων.

II. Aνάλυση των οικείων τομέων

1. Υποδήματα

ΣΟ 6402 99. 6403 51 και 59. 6403 91 και 99. 6404 11. 6404 19 10

Tα ακόλουθα είδη υποδημάτων υπόκεινται σε ποσοτικούς περιορισμούς:

Κωδικός ΣΟ // Περιγραφή προϊόντος

640299 [1] // Υποδήματα που δεν καλύπτουν τον αστράγαλο, με το πάνω μέρος και τα εξωτερικά πέλματα από καουτσούκ ή πλαστική ύλη (εκτός από τα αδιάβροχα υποδήματα που καλύπτονται από τον κωδικό 6401. και άλλα εκτός από τα υποδήματα για την άσκηση αθλητικής δραστηριότητας και άλλα υποδήματα που καλύπτονται από τον κωδικό ΣΟ 6402)

[1] Eκτός από τα υποδήματα ειδικής τεχνολογίας :

640351 // Υποδήματα, που καλύπτουν τον αστράγαλο, με το πάνω μέρος και τα εξωτερικά πέλματα από δέρμα φυσικό (εκτός από τα υποδήματα αθλητισμού)

640359 // Υποδήματα που δεν καλύπτουν τον αστράγαλο, με τα εξωτερικά πέλματα και το πάνω μέρος από φυσικό δέρμα (εκτός από τα υποδήματα αθλητισμού)

640391 1 // Άλλα υποδήματα με τα εξωτερικά πέλματα από καουτσούκ, πλαστική ύλη, από δέρμα φυσικό ή ανασχηματισμένο και το πάνω μέρος από δέρμα φυσικό, που καλύπτουν τον αστράγαλο

640399 1 // Άλλα υποδήματα με τα εξωτερικά πέλματα από καουτσούκ, πλαστική ύλη, δέρμα φυσικό ή ανασχηματισμένο και το πάνω μέρος από δέρμα φυσικό, που δεν καλύπτουν τον αστράγαλο

640411 [2] // Υποδήματα αθλητισμού, υποδήματα του τένις, καλαθόσφαιρας, γυμναστικής, προπόνησης και παρόμοια υποδήματα, με τα εξωτερικά πέλματα από καουτσούκ, ή πλαστική ύλη και το πάνω μέρος από υφαντικές ύλες

[2] Eξαιρούνται:

64041910 // Παντόφλες και άλλα υποδήματα δωματίου με τα εξωτερικά πέλματα από καουτσούκ ή πλαστική ύλη και το πάνω μέρος από υφαντικές ύλες, εκτός από εκείνα που καλύπτονται από τον κωδικό 6404 11

A. Κατάσταση του κοινοτικού κλάδου παραγωγής υποδημάτων

1. Εισαγωγή

Ο βιομηχανικός κλάδος υποδημάτων ξεκίνησε εδώ και πολλά έτη μία διαδικασία εκσυγχρονισμού και αναδιάρθρωσης, υπό την πίεση του συνεχώς μεγαλύτερου διεθνούς ανταγωνισμού και των τεχνολογικών μεταβολών. Οι χώρες της ΕΕ έκαναν στροφή προς προϊόντα μεγαλύτερης διαφοροποίησης, υψηλότερης ποιότητας και προστιθέμενης αξίας. Αυτό ωστόσο δε σημαίνει ότι στο τμήμα προϊόντων ανωτάτης ποιότητας της κοινοτικής αγοράς επικρατούν προϊόντα υψηλού επιπέδου που κατασκευάζονται στην Ευρώπη, ενώ το τμήμα χαμηλότερης ποιότητας της αγοράς "προορίζεται για τις εισαγωγές από χώρες με χαμηλούς μισθούς". Πράγματι, το τμήμα της αγοράς προϊόντων κατώτερης κλάσης αντικαθίσταται συνεχώς από προϊόντα μεσαίας ποιότητας - τμήμα το οποίο καλύπτεται από σημαντικό μέρος του ευρωπαϊκού βιομηχανικού κλάδου και είναι όντως ιδιαίτερα ανταγωνιστικό. Επιπλέον, ακόμα και οι εταιρείες οι οποίες παραδοσιακά παρήγαγαν προϊόντα για το τμήμα υψηλότερης κλάσης της αγοράς, είναι αναγκασμένες όλο και περισσότερο να συμπληρώνουν το φάσμα προϊόντων τους επίσης με λιγότερο ακριβά μοντέλα.

Ωστόσο, η ανταγωνιστική ισχύς που ανέπτυξε ο βιομηχανικός κλάδος τα τελευταία λίγα χρόνια θα διατηρηθεί μόνον εάν οι εξαγωγείς της ΕΕ έχουν πραγματική πρόσβαση στις παγκόσμιες αγορές, τόσο όσον αφορά τις αγορές πρώτων υλών όσο και την πώληση των τελικών προϊόντων τους. Παρόλο που η Κοινότητα κατέστησε την καλύτερη πρόσβαση στην αγορά μία προτεραιότητα στο πλαίσιο της διεθνούς εμπορικής πολιτικής της, η κατάσταση πρέπει ακόμη να βελτιωθεί όσον αφορά τα γεγονότα, εφόσον μεγάλο φάσμα δασμολογικών και μη δασμολογικών εμποδίων εξακολουθούν να εμποδίζουν τις κοινοτικές επιχειρήσεις από το να εκμεταλλευθούν πλήρως το δυναμικό τους εξαγωγών. Πρέπει να αναφερθεί ως προς αυτό ότι ακόμα και βιομηχανικές χώρες όπως οι Ηνωμένες Πολιτείες - που είναι μία από τις κυριότερες αγορές εξαγωγής της ΕΕ - διατηρούν τελωνειακούς δασμούς που ανέρχονται μέχρι το 48%.

Όσον αφορά τις εμπορικές σχέσεις μεταξύ της ΕΕ και της Κίνας, το σημαντικότερο πρόσφατο γεγονός ήταν η μονογράφηση διμερούς συμφωνίας σχετικά με τους όρους προσχώρησης της Κίνας στον ΠΟΕ (Πεκίνο, 19 Μαΐου 2000). Αυτή η συμφωνία προβλέπει μεταξύ άλλων την κατάργηση όλων των ποσοστώσεων για τα υποδήματα την 1η Ιανουαρίου 2005, και καθορίζει τους ετήσιους συντελεστές αύξησης σε 5 έως 15% (από την στιγμή προσχώρησης της Κίνας στον ΠΟΕ μέχρι τις 31 Δεκεμβρίου 2004). Η Κίνα, που σήμερα διατηρεί τους τελωνειακούς δασμούς στα υποδήματα μεταξύ 22% και 25%, θα μειώσει σταδιακά αυτούς τους δασμούς κατά το ήμισυ περίπου των εν λόγω δασμών σε 10% ή 15%, ενώ θα διατηρήσει τους τρέχοντες συντελεστές για τους υπόλοιπους δασμούς.

2. Διάρθρωση της βιομηχανίας

Ο κοινοτικός βιομηχανικός κλάδος υποδημάτων αποτελείται από μεγάλο αριθμό μικρών επιχειρήσεων (με 20 εργάτες κατά μέσο όρο), εκ των οποίων οι περισσότερες είναι εγκατεστημένες σε περιοχές που παρουσιάζουν χαμηλό βαθμό βιομηχανικής διαφοροποίησης. Υπάρχουν ωστόσο διαφορές από το ένα κράτος μέλος στο άλλο: οι γαλλικές και γερμανικές επιχειρήσεις, για παράδειγμα, απασχολούν κατά μέσο όρο 100 εργαζόμενους, ενώ οι επιχειρήσεις της Ισπανίας και της Ιταλίας διαθέτουν προσωπικό που πλησιάζει τα δέκα άτομα. Τα άλλα κράτη μέλη βρίσκονται μεταξύ αυτών των δύο παραμέτρων.

Η γεωγραφική συγκέντρωση του τομέα, η υψηλή ένταση εργασίας που τον χαρακτηρίζει και η μεγάλη ευαισθησία του ως προς τις τιμές έναντι των εισαγωγών προϊόντων σε χαμηλές τιμές, δημιουργούν μία κατάσταση στην οποία κάθε διακύμανση της οικονομικής δραστηριότητας έχει σ´αυτόν τον οικονομικό τομέα σοβαρές περιφερειακές και κοινωνικές συνέπειες.

3. Κοινοτική παραγωγή, κατανάλωση και απασχόληση

Αφού σημείωσε μία κάμψη κατά 4,6% μεταξύ του 1997 και του 1998, η παραγωγή της ΕΕ μειώθηκε κατά 6,1% το 1999, σημειώνοντας για πρώτη φορά πτώση κάτω από 1 δισ. ζεύγη. Αυτή η μείωση οφειλόταν κυρίως στην απότομη πτώση των εξαγωγών: -13,4% το 1999, μετά από μείωση -10,2% το 1998.

Η αύξηση της φαινομένης κατανάλωσης (+4%) απορροφήθηκε κυρίως από τις αυξήσεις των εισαγωγών (+11,2%). Συνεπώς, το μερίδιο της αγοράς που κατείχαν οι κοινοτικοί κατασκευαστές στην αγορά της ΕΕ μειώθηκε από 49% το 1998 σε 45% το 1999. Η Κίνα ανέκτησε το 18,3% αυτής της αγοράς (μετά το 17,2% που κατείχε το 1998).

Η απασχόληση εξακολούθησε να μειώνεται το 1999, (κατά περίπου 12.000 θέσεις απασχόλησης) φθάνοντας σε κάτω των 300.000 θέσεων εργασίας. Αυτή η μείωση αντιστοιχεί σε πτώση 4% σε σύγκριση με το 1998.

Πίνακας 1 [3]

[3] Πρέπει να σημειωθεί ότι τα στοιχεία για τα έτη 1996-1998 που περιέχονται στους πίνακες αυτού του τμήματος, δεν αντιστοιχούν πάντα πλήρως στα στοιχεία των προηγούμενων εκθέσεων, εφόσον η Eurostat βελτιώνει συνεχώς τη βάση δεδομένων της όταν τα κράτη μέλη διορθώνουν ή αναπροσαρμόζουν τα στοιχεία που υποβάλλουν στην Eurostat.

>ΘΕΣΗ ΠIΝΑΚΑ>

Προϊόντα που καλύπτονται: κωδικοί ΣΟ 6401-6405 Φαινομένη κατανάλωση: παραγωγή + εισαγωγές - εξαγωγές Πωλήσεις ΕΕ στην εσωτερική αγορά: παραγωγή - εξαγωγές Μερίδιο αγοράς παραγωγών ΕΕ: πωλήσεις ΕΕ στην εσωτερική αγορά δια της φαινομένης κατανάλωσης Μερίδιο αγοράς κινεζικών εισαγωγών: εισαγωγές από την Κίνα δια της φαινομένης κατανάλωσης

4. Εξέλιξη των εξαγωγών

Τη μείωση των εξαγωγών κατά 10,24% που σημειώθηκε το 1998, ακολούθησε άλλη μείωση 13,4% το 1999, και το χειρότερο αποτέλεσμα ήταν εκείνο των εξαγωγών που προορίζονταν στη Ρωσία (-64,2% το 1999, μετά από μία πτώση -23,9% το 1998). Οι εξαγωγές στον Καναδά και στην Ιαπωνία αντίθετα αυξήθηκαν ελαφρά. Με εξαίρεση τη Ρωσία, τα μερίδια της αγοράς των κυριοτέρων εξαγωγικών αγορών της Κοινότητας παρέμειναν σχετικά σταθερά. Οι ΗΠΑ απορροφούν πάνω από το ένα τρίτο όλων των εξαγωγών της ΕΕ.

Πίνακας 2

>ΘΕΣΗ ΠIΝΑΚΑ>

Προϊόντα που καλύπτονται: κωδικοί ΣΟ 6401-6405 Μερίδιο αγοράς ατομικών χωρών στο σύνολο των εξαγωγών της ΕΕ

Οι εξαγωγές που προορίζονται στους κυριότερους προμηθευτές της Κοινότητας, παρέμειναν οριακές - και ακόμη μειώθηκαν από τα ήδη χαμηλά τους επίπεδα - και η Κίνα αντιπροσώπευε μόνον 0,14% του συνόλου των κοινοτικών εξαγωγών:

Πίνακας 3

>ΘΕΣΗ ΠIΝΑΚΑ>

Προϊόντα που καλύπτονται: κωδικοί ΣΟ 6401-6405 Μερίδιο αγοράς ατομικών χωρών στο σύνολο των εξαγωγών της ΕΕ

Κατά συνέπεια, το εμπορικό ισοζύγιο της Κοινότητας με αυτές τις χώρες (σε ζεύγη) παρέμεινε αρνητικό, όπως φαίνεται από τις αναλογίες των εξαγωγών/εισαγωγών για τα έτη 1996 έως 1999:

Πίνακας 4

>ΘΕΣΗ ΠIΝΑΚΑ>

(Προϊόντα που καλύπτονται: Κωδικοί ΣΟ 6401-6405)

B. Ευαισθησία στις κινεζικές εισαγωγές

1. Εξέλιξη των εισαγωγών

Το 1999, οι εισαγωγές υποδημάτων της ΕΕ από όλες τις πηγές αυξήθηκαν κατά 11,2%, φθάνοντας σε σύνολο πάνω από 900 εκατ. ζεύγη. Με αύξηση 11% των εισαγωγών, η Κίνα διατήρησε το υψηλό μερίδιό της στις συνολικές εισαγωγές της ΕΕ (σε επίπεδο 33,4%). Παρά το σύστημα επιτήρησης που καθιερώθηκε πρόσφατα για τις εισαγωγές καταγωγής Βιετνάμ, οι εισαγωγές από αυτήν τη χώρα αυξήθηκαν πάνω από 20%, με συνέπεια να αυξηθεί το μερίδιο των εισαγωγών σε 19,5% (μετά το 18,1% το 1998). Επίσης, η Ταϊβάν, η Ρουμανία, η Ινδία και το Χονγκ Κονγκ αύξησαν τα μερίδια της αγοράς τους, ενώ η Ινδονησία και η Ταϊλάνδη σημείωσαν ελαφρά μείωση.

Πίνακας 5

>ΘΕΣΗ ΠIΝΑΚΑ>

Προϊόντα που καλύπτονται: Κωδικοί ΣΟ 6401-6405 Μερίδιο εισαγωγών ατομικών χωρών στο σύνολο των εισαγωγών της ΕΕ

Το 1999, όπως και τα προηγούμενα χρόνια, περίπου το ένα τρίτο όλων των υποδημάτων καταγωγής Κίνας είχαν εισαχθεί υπό ποσόστωση:

Πίνακας 6

>ΘΕΣΗ ΠIΝΑΚΑ>

(* Προϊόντα που καλύπτονται: Κωδικοί ΣΟ 6401-6405)

Παρά την εφαρμογή των ποσοτικών περιορισμών, οι εισαγωγές υποδημάτων υπό ποσόστωση αυξήθηκαν κατά πάνω από 12% το 1999 - που υπερβαίνει το μεγάλο συντελεστή αύξησης των υποδημάτων που δεν υπόκεινται σε ποσόστωση (10,3% το 1999, μετά το 3,6% το 1998). Αυτό οδήγησε σε μικρή αύξηση της σφαιρικής κάλυψης των ποσοστώσεων. Με βάση την ανάλυση ανά κωδικούς ΣΟ υπό ποσόστωση, - και χωρίς να λαμβάνονται υπόψη τα υποδήματα αθλητισμού - η κατάσταση έχει ως εξής:

Πίνακας 7

>ΘΕΣΗ ΠIΝΑΚΑ>

Ενώ οι εισαγωγές των περισσότερων από τα προϊόντα που υπόκεινται σε ποσοστώσεις, σημείωσαν ανοδική τάση το 1999, η μεγαλύτερη αύξηση αφορούσε τις εισαγωγές "παντουφλών" και άλλων υποδημάτων εσωτερικού χώρου, που έχουν το πάνω μέρος από υφαντικές ύλες, και καλύπτονται από τον κωδικό ΣΟ 6404 19 10. Το 1997, οι εισαγωγές αυτών των παντουφλών είχαν μειωθεί δραματικά λόγω της επιβολής προσωρινών δασμών αντιντάμπινγκ το Φεβρουάριο 1997, (για περίοδο 9 μηνών), που κάλυπταν τους κωδικούς ΣΟ 6404 19 10 ("παντόφλες") και 6404 19 90 ("άλλα υποδήματα εκτός από παντόφλες").

Tα οριστικά μέτρα που θεσπίστηκαν στις 29 Oκτωβρίου 1997 και εφαρμόζονται τόσο στην Κίνα όσο και στην Ινδονησία, απέκλεισαν τις παντόφλες με αποτέλεσμα να αυξηθούν οι εισαγωγές αυτών των υποδημάτων κατά πάνω από 536% το 1998. Στα τέλη του 1999, αυτές οι εισαγωγές είχαν πλήρως ανακάμψει από τις επιπτώσεις των προσωρινών μέτρων αντιντάμπινγκ, και ακόμη υπερέβησαν το επίπεδο του 1996.

Όσον αφορά τα προϊόντα που υπάγονται στον κωδικό ΣΟ 6404 19 90, τα οποία καλύπτονται ακόμη από τα μέτρα αντιντάμπινγκ, αλλά δεν υπόκεινται σε ποσόστωση, οι εισαγωγές αυξήθηκαν κατά περίπου 70% το 1999, αλλά βρίσκονται ακόμη κάτω από τα επίπεδα που είχαν σημειωθεί πριν από τη θέσπιση των μέτρων αντιντάμπινγκ:

Πίνακας 8

>ΘΕΣΗ ΠIΝΑΚΑ>

Επιβλήθηκαν επίσης οριστικά μέτρα αντιντάμπινγκ, στις 23 Φεβρουαρίου 1998, σε ορισμένα υποδήματα που έχουν το πάνω μέρος από δέρμα φυσικό ή από πλαστική ύλη, καταγωγής Κίνας, Ινδονησίας και Ταϊλάνδης. Αυτά τα μέτρα αφορούσαν ορισμένες υποδιαιρέσεις των κωδικών ΣΟ 6402 99 (δηλαδή 6402 99 98) και 6403 99 (δηλαδή 6403 99 93, 6403 99 96, 6403 99 98), ενώ εξαιρούνται τα υποδήματα που προορίζονται για την άσκηση αθλητικών δραστηριοτήτων.

Σε ό,τι αφορά τον κωδικό ΣΟ 6402 99 (και ανεξάρτητα από την απαλλαγή για τα υποδήματα αθλητισμού) τόσο η Ινδονησία όσο και η Ταϊλάνδη έχασαν μερίδιο αγοράς το 1999, ενώ η Κίνα μπόρεσε να αυξήσει τις εξαγωγές της κατά 9% και το μερίδιο της αγοράς κατά 24%, παρά την εφαρμογή των μέτρων αντιντάμπινγκ. Το Βιετνάμ - το οποίο δεν υπόκειται στο μέτρο αντιντάμπινγκ - ενίσχυσε τη θέση του ως ο κυριότερος προμηθευτής της Κοινότητας γι'αυτά τα προϊόντα:

Πίνακας 9

>ΘΕΣΗ ΠIΝΑΚΑ>

Επίσης σε ό,τι αφορά τον κωδικό ΣΟ 6403 99, το Βιετνάμ έγινε ο κυριότερος προμηθευτής της Κοινότητας γι´αυτά τα προϊόντα, ενώ η Κίνα κατόρθωσε να μειώσει τη διαφορά με την Ινδονησία (που βρίσκεται στη 2η θέση):

Πίνακας 10

>ΘΕΣΗ ΠIΝΑΚΑ>

Ο πίνακας 11 εξετάζει το θέμα της ευαισθησίας των κινεζικών εισαγωγών σε περιφερειακό επίπεδο. Σε ό,τι αφορά τα υποδήματα υπό ποσόστωση, η Γερμανία, το Ηνωμένο Βασίλειο, η Ιταλία, η Γαλλία και οι Κάτω Χώρες αντιπροσώπευαν το 80% των εισαγωγών της ΕΕ σε αυτά τα προϊόντα - από όλες τις πηγές - το 1999. Το μερίδιο των εισαγωγών από την Κίνα στις συνολικές εισαγωγές της ΕΕ σ'αυτά τα υποδήματα ανερχόταν σε 20% σε επίπεδο ΕΕ, και κυμαινόταν σημαντικά μεταξύ των κρατών μελών. Στην Ιταλία, στην Αυστρία και στην Πορτογαλία, το μερίδιο εισαγωγών της Κίνας ήταν σχετικά χαμηλό (με 13% το 1999), ενώ έφθασε στο 33% στη Σουηδία και ακόμη σε 44% στη Φινλανδία.

Ο πίνακας 11 δείχνει επίσης τις εξαγωγές των κρατών μελών σε υποδήματα υπό ποσόστωση, έτσι ώστε να εκτιμηθεί ο βαθμός έκθεσης των κρατών μελών στον άμεσο ανταγωνισμό από την Κίνα, τόσο στην αγορά της ΕΕ όσο και στις παγκόσμιες αγορές. Η Ιταλία αντιπροσώπευε πάνω από το ήμισυ όλων των εξαγωγών της ΕΕ στα εν λόγω προϊόντα, και ακολουθούσε η Ισπανία (με μερίδιο εξαγωγών 16%).

Πίνακας 11

>ΘΕΣΗ ΠIΝΑΚΑ>

Κάλυψη προϊόντων (σε ζεύγη): υποδήματα υπό ποσόστωση (σύγκριση με πίνακα 6) Μερίδιο εισαγωγών: μερίδιο κάθε χώρας στις συνολικές εισαγωγές της ΕΕ από σύνολο εκτός ΕΕ Μερίδιο Κίνας: εισαγωγές από Κίνα δια των εισαγωγών από σύνολο εκτός ΕΕ Μερίδιο εξαγωγών: μερίδιο κάθε χώρας στις συνολικές εξαγωγές της ΕΕ από σύνολο εκτός ΕΕ

2. Τιμές εισαγωγών

Η σύγκριση των μέσων τιμών των εισαγομένων κινεζικών υποδημάτων (υπό ποσόστωση) με τις τιμές των συνολικών κοινοτικών εξαγωγών (σύνολο εκτός ΕΕ) δείχνει το βαθμό κατά τον οποίο οι τιμές των κινεζικών εισαγωγών είναι χαμηλότερες από τις τιμές των ανταγωνιστών τους:

Πίνακας 12

>ΘΕΣΗ ΠIΝΑΚΑ>

(* "Σύνολο εκτός ΕΕ" περιλαμβάνει όλες τις χώρες που απαριθμούνται στον ανωτέρω πίνακα)

Οι κινεζικές τιμές μειώθηκαν σε 7,19 EUR/ζεύγος το 1999, μετά από τα 7,56 EUR/ζεύγος το 1998, ενώ οι τιμές συνόλου εκτός ΕΕ αυξήθηκαν ελαφρά. Κατά συνέπεια οι κινεζικές τιμές μειώθηκαν στο 83% του επιπέδου των τιμών συνόλου εκτός ΕΕ. Μόνον οι εισαγωγές από την Ταϊβάν ήταν φθηνότερες από ό,τι οι εισαγωγές από την Κίνα.

Η κατάσταση των τιμών διαφέρει σημαντικά από προϊόν σε προϊόν (βλ. πίνακα 13). Η σημαντικότερη διαφορά τιμών εμφανίζεται στον κωδικό ΣΟ 6403 59, όπου οι κινεζικές τιμές αντιστοιχούσαν μόνον στο 30% του επιπέδου των τιμών συνόλου εκτός ΕΕ.

Πίνακας 13

>ΘΕΣΗ ΠIΝΑΚΑ>

Επειδή η ανωτέρω ανάλυση της διαφοράς των τιμών περιορίζεται σε σύγκριση μεταξύ της Κίνας και των κυριότερων ανταγωνιστών της τρίτων χωρών (κυρίως από την Ασία), είναι δύσκολο να υπολογιστούν οι επιπτώσεις των κινεζικών τιμών στους ανταγωνιστές της από την ΕΕ. Γι'αυτόν το λόγο, στον πίνακα 14 υπάρχει σύγκριση μεταξύ των τιμών των εισαγωγών από την Κίνα - που διαθέτει μερίδιο 18,3% της αγοράς ΕΕ - με τις τιμές στο εσωτερικό της ΕΕ. Οι εισαγωγές που πραγματοποίησαν στο εσωτερικό της ΕΕ η Γερμανία και το Ηνωμένο Βασίλειο, αντίστοιχα, επελέγησαν ως παράδειγμα, δεδομένου ότι αυτές οι δύο χώρες είναι οι κυριότεροι εισαγωγείς υποδημάτων υπό ποσόστωση της ΕΕ (σε σύγκριση με τον πίνακα 11):

Πίνακας 14

>ΘΕΣΗ ΠIΝΑΚΑ>

Γερμανία από ΕΕ: "ΕΕ" αποκλείει την Γερμανία αλλά συμπεριλαμβάνει το Ηνωμένο Βασίλειο (ΗΒ) ΗΒ από ΕΕ: "ΕΕ" αποκλείει το ΗΒ, αλλά συμπεριλαμβάνει τη Γερμανία

Όπως φαίνεται από τον ανωτέρω πίνακα, οι εισαγωγές από την Κίνα ήταν κατά μέσον όρο μόνο κατά το ήμισυ ακριβότερες από ό,τι οι εισαγωγές από τις χώρες της ΕΕ. Η διαφορά της τιμής ήταν μεγαλύτερη για τα προϊόντα του κωδικού ΣΟ 6403 59, και λιγότερο σημαντικές για τον κωδικό ΣΟ 6403 99.

Τέλος, ο πίνακας 15 δείχνει τις διαφορές των τιμών για τα προϊόντα υπό ποσόστωση που εισάγονται από την Κίνα και από σύνολο εκτός ΕΕ με τις τιμές εξαγωγής των εξαγωγών της ΕΕ στο σύνολο εκτός ΕΕ. Ενώ αυτή η σύγκριση δεν έχει άμεση σχέση με τον ανταγωνισμό στην αγορά της ΕΕ, εντούτοις προβάλλει την ανταγωνιστική κατάσταση στις παγκόσμιες αγορές. Βέβαια, αυτή η σύγκριση δεν λαμβάνει υπόψη τις διαφορές ποιότητας και σχεδιασμού.

Πίνακας 15

>ΘΕΣΗ ΠIΝΑΚΑ>

Οι τιμές εξαγωγής της ΕΕ συνέχισαν να αυξάνονται το 1999, ενώ οι τιμές των εισαγωγών από την Κίνα μειώθηκαν περαιτέρω. Κατά συνέπεια, οι κινεζικές τιμές μειώθηκαν στο 35% της αξίας των εξαγωγών της ΕΕ.

Γ. Γνώμη των ενδιαφερομένων μερών

1. Γνώμη του κοινοτικού κλάδου παραγωγής

Σύμφωνα με την Ευρωπαϊκή Συνομοσπονδία της Βιομηχανίας Υποδημάτων (CEC), οι εισαγωγές υποδημάτων από την Κίνα εξακολούθησαν να αυξάνονται σημαντικά παρά την ύπαρξη των ποσοτικών περιορισμών. Η CEC θεωρεί ότι μπορούν ακόμη να γίνουν αρκετές αυξήσεις των εισαγωγών από την Κίνα, δεδομένου ότι αυτοί οι ποσοτικοί περιορισμοί δεν χρησιμοποιούνται πλήρως.

Επιπλέον, η CEC αναφέρει ότι το 1999 ήταν ένα ιδιαίτερα δύσκολο έτος για την παγκόσμια παραγωγή και εμπορία υποδημάτων. Αντιδρώντας στη μείωση της παγκόσμιας ζήτησης και στη συνεπακόλουθη αύξηση των αποθεμάτων, η Κίνα μπόρεσε να μειώσει ακόμη περισσότερο τις τιμές της δημιουργώντας έτσι ένα δύσκολο περιβάλλον για τους οικονομικούς φορείς της ΕΕ τόσο στην ίδια την αγορά της ΕΕ όσο και στις κυριότερες εξαγωγικές αγορές της. Κατά συνέπεια, η βιομηχανία της ΕΕ αντιμετώπισε απότομη πτώση της παραγωγής, της απασχόλησης και των εξαγωγών της, ενώ οι εισαγωγές - ειδικότερα από την Κίνα - συνέχισαν να αυξάνονται με ταχύ ρυθμό.

Όσον αφορά την επικείμενη προσχώρηση της Κίνας στον ΠΟΕ, η CEC θεωρεί ότι οι ποσοστώσεις της ΕΕ δεν πρέπει να καταργηθούν σταδιακά με ταχύτερο ρυθμό από αυτόν που προβλέπεται στη συμφωνία ΕΕ-Κίνας για την προσχώρηση στον ΠΟΕ. Η απότομη κατάργηση όλων των περιορισμών - χωρίς εύλογες μεταβατικές περιόδους - θα διαταράξει σοβαρά το εμπόριο και θα απειλήσει την ύπαρξη της παραγωγής υποδημάτων της ΕΕ.

Εν πάση περιπτώσει, η σταδιακή κατάργηση των ποσοστώσεων θα πρέπει να συνοδεύεται από σημαντικές προσπάθειες ελευθέρωσης του εμπορίου εκ μέρους της Κίνας, έτσι ώστε να δημιουργηθεί ένα θεμιτό πλαίσιο λειτουργίας για τους οικονομικούς φορείς της Κίνας και της ΕΕ.

2. Γνώμη των εισαγωγέων

Η Ένωση Εξωτερικού Εμπορίου (FTA) θεωρεί ότι η απώλεια των θέσεων εργασίας στην κοινοτική βιομηχανία υποδημάτων είναι ένα φυσικό φαινόμενο που οφείλεται κυρίως στην αυτοματοποίηση και στις προόδους της πληροφορικής. Δεν θεωρεί ότι οι κινεζικές εισαγωγές απειλούν αυτόν το βιομηχανικό κλάδο. Επιπλέον θεωρεί ότι είτε οι ποσοστώσεις πρέπει να καταργηθούν σε ορισμένους τομείς υποδημάτων αμέσως ή να αυξηθεί περισσότερο το σημερινό τους επίπεδο από το 2001, με πλήρη σταδιακή κατάργηση σε 2 έτη.

Δ. Συμπέρασμα

Ο τομέας των υποδημάτων παραμένει ιδιαίτερα ευάλωτος στις κινεζικές εισαγωγές λόγω του απόλυτου όγκου τους (33,4% του συνόλου των κινεζικών εισαγωγών, βλ. πίνακα 5), του σημαντικού μεριδίου που κατέχουν στη συνολική κοινοτική αγορά (18,3%: βλ. πίνακα 1), της διαφοράς των τιμών μεταξύ των κινεζικών και ευρωπαϊκών υποδημάτων (βλ. πίνακες 14 και 15), και του σημαντικού δυναμικού εξαγωγών που διαθέτει η κινεζική βιομηχανία.

Το 1998, η ανισορροπία που περιγράφεται ανωτέρω, επιδεινώθηκε περαιτέρω λόγω των χρηματοοικονομικών κρίσεων στην Ασία, στη Ρωσία και στη Βραζιλία, που στέρησαν τους κοινοτικούς φορείς από τις σημαντικές αγορές εξαγωγών χωρίς να έχουν την εναλλακτική δυνατότητα να στραφούν προς άλλες αγορές. Παράλληλα, η Ευρωπαϊκή Ένωση ήταν η μόνη μεγάλη περιοχή του κόσμου που διατήρησε το επίπεδο των εισαγωγών της παρά τις οικονομικές κρίσεις των δύο τελευταίων ετών, έτσι ώστε να γίνει η κυριότερη διέξοδος για μεγάλο αριθμό κατασκευαστών τρίτων χωρών, των οποίων οι εθνικές αγορές είχαν καταρρεύσει. Συνεπώς, οι εξαγωγές και οι κοινοτικοί παραγωγοί σημείωσαν μία αξιοσημείωτη πτώση.

Το 1999 συνεχίστηκαν αυτές οι αρνητικές τάσεις, με την πτώση της παγκόσμιας ζήτησης και τη μείωση των τιμών εξαγωγής της Κίνας και άλλων προμηθευτών (όπως της Ταϊβάν). Στην εσωτερική αγορά της ΕΕ, αυτό οδήγησε στην υποκατάσταση υποδημάτων που παράγονται στην ΕΕ από εισαγόμενα υποδήματα, κυρίως προς όφελος της Κίνας - παρά την εφαρμογή των ποσοτικών περιορισμών.

Αν, όπως έχουν τα πράγματα σήμερα, καταργηθούν αμέσως οι ποσοτικοί περιορισμοί έναντι της Κίνας, θα απειληθεί σοβαρά η ευρωπαϊκή βιομηχανία υποδημάτων στη σημερινή μορφή και μέγεθός της. Επιπλέον, η Κοινότητα θα εκτεθεί σε ανακολουθίες της σφαιρικής βιομηχανικής πολιτικής της: αφενός, οι ευρωπαϊκοί φορείς ενθαρρύνονται να βελτιώνουν συνεχώς την ανταγωνιστικότητά τους επενδύοντας σε υλικούς όσο και σε άυλους παράγοντες. Αφετέρου, τα κοινοτικά όργανα ανέλαβαν τη δέσμευση να παρέχουν στους οικονομικούς φορείς το γενικό πλαίσιο που θα τους επιτρέψει να είναι ανταγωνιστικοί επί ίσοις όροις με τους ανταγωνιστές τους σε μία παγκόσμια και ανοικτή αγορά. Σήμερα, δεν ισχύουν αυτοί οι όροι ισότητας, εφόσον μεγάλος αριθμός τρίτων χωρών - μεταξύ των οποίων και η Κίνα - διατηρούν πολύ υψηλούς τελωνειακούς δασμούς καθώς και πολλούς μη δασμολογικούς εμπορικούς φραγμούς.

Αν οι εταιρείες δεν βρουν αγορές για να διαθέσουν τα προϊόντα τους που είναι ιδιαίτερα ανταγωνιστικά, έχουν ελάχιστα κίνητρα για την πραγματοποίηση επενδύσεων - και για καινοτομίες - με στόχο τη συνέχιση της συχνά δαπανηρής διαδικασίας εκσυγχρονισμού και αναδιάρθρωσης που έχουν ξεκινήσει. Επιπλέον, οι αναπτυσσόμενες αγορές είναι ουσιαστικές για τις εταιρείες που προσπαθούν να επιτύχουν σημαντικές οικονομίες κλίμακας, αυξάνοντας έτσι την ανταγωνιστικότητά τους σε διεθνές επίπεδο, παράγοντας με χαμηλότερο μέσο κόστος.

Σε αυτό το πλαίσιο, και λαμβανομένου υπόψη του γεγονότος ότι η βιομηχανία υποδημάτων χαρακτηρίζεται από υψηλή ένταση εργασίας - με όλες τις συνέπειες για την κατάσταση της απασχόλησης στον εσωτερικό της ΕΕ - κάθε νέα ελευθέρωση των κοινοτικών εισαγωγών πρέπει να συνδυάζεται με ισοδύναμες προσπάθειες ελευθέρωσης εκ μέρους των εμπορικών εταίρων της Κοινότητας.

Στο πλαίσιο του σημερινού ανταγωνιστικού περιβάλλοντος, που δεν παρέχει το κατάλληλο επίπεδο λειτουργίας, οι ποσοτικοί περιορισμοί κατά της Κίνας πρέπει να διατηρηθούν και να καταργηθούν σταδιακά, από την προσχώρηση της Κίνας στον ΠΟΕ, σύμφωνα πάντα με ένα αυστηρό μεταβατικό καθεστώς που θα συμφωνηθεί μεταξύ της ΕΕ και της Κίνας. Οι συντελεστές αύξησης που θα προβλεφθούν σ'αυτό το καθεστώς θα δώσουν την ευκαιρία στους εισαγωγείς της ΕΕ να αυξήσουν περαιτέρω τις συναλλαγές τους με την Κίνα.

2. Eπιτραπεζια σκευη απο πορσελανη και απο κεραμευτικη υλη

ΣΟ 6911.10 και ΣΟ 6912.00

Όπως και τα προηγούμενα χρόνια, δεν ήταν εύκολο να συγκεντρωθούν τα στατιστικά στοιχεία και οι λεπτομερείς παρατηρήσεις γι'αυτά τα δύο συγκεκριμένα είδη, για τους εξής λόγους:

- η καταγραφή των στατιστικών στοιχείων γίνεται κανονικά από τους παραγωγούς για το συνολικό φάσμα της παραγωγής, που σημαίνει ότι τα στοιχεία εκφράζονται συνήθως ως συνδυασμός των κωδικών ΣΟ 6911+6912+6913

- πολλοί παραγωγοί δεν είναι πρόθυμοι να κοινοποιήσουν ό,τι θεωρούν εμπορικά ευαίσθητες πληροφορίες στις ομοσπονδίες τους, ειδικότερα κατά την πρόσφατη και τρέχουσα περίοδο άγριου ανταγωνισμού που οδήγησε στο κλείσιμο πολλών επιχειρήσεων

- υπάρχουν πολλοί μικροί κατασκευαστές που δεν είναι μέλη καμιάς ομοσπονδίας, και πρέπει να υπολογιστεί το μερίδιό τους στην παραγωγή.

Χρησιμοποιήθηκαν επομένως πολλές διαφορετικές πηγές πληροφοριών για τη σύνταξη τη παρούσας έκθεσης.

A Κατάσταση του τομέα επιτραπέζιων ειδών από κεραμευτική ύλη της ΕΕ

1. Δομή του τομέα επιτραπέζιων ειδών από κεραμευτική ύλη της ΕΕ

Η παραγωγή προϊόντων από κεραμευτική ύλη τείνει να συγκεντρώνεται σε γεωγραφικές περιοχές. Αυτό οφείλεται αρχικά στο γεγονός ότι η παραγωγή αναπτύχθηκε κοντά στις πηγές των πρώτων υλών και ενέργειας. Ενώ αυτός δεν είναι πλέον ο αποφασιστικός παράγοντας εγκατάστασης της παραγωγής, υπάρχουν ακόμη μεγάλες συγκεντρώσεις της παραγωγής στο Staffordshire, και ειδικότερα στην πόλη Stoke-on-Trent, στο Ηνωμένο Βασίλειο, στη Βαυαρία της Γερμανίας, στο Limousin στη Γαλλία και στο Maastricht στις Κάτω Χώρες.

Στον τομέα επιτραπέζιων ειδών από κεραμευτική ύλη επικρατούν οι μικρές και μεσαίες επιχειρήσεις, οι περισσότερες των οποίων έγιναν μικρότερες τα τελευταία χρόνια. Ωστόσο, υπάρχουν ορισμένοι μεγάλοι παραγωγοί παγκοσμίως. Το φάσμα των προϊόντων που κατασκευάζουν είναι ευρύ. τα προϊόντα διαφέρουν σημαντικά μεταξύ των κατασκευαστών και εξαρτώνται σε μεγάλο βαθμό από τις προτιμήσεις του κοινού και το διαθέσιμο εισόδημα.

Η παραγωγή στον τομέα των επιτραπέζιων σκευών αντιπροσωπεύει τυπικά το ένα δέκατο περίπου της συνολικής παραγωγής της βιομηχανίας κεραμευτικών ειδών, αλλά παραδοσιακά απασχολούσε το ένα τέταρτο περίπου του συνολικού αριθμού απασχολουμένων. Είναι ένας από τους έξι επί μέρους τομείς επιτραπέζιων σκευών με την υψηλότερη ένταση εργασίας, και επομένως ιδιαίτερα ευαίσθητος στις συνέπειες του αθέμιτου ανταγωνισμού.

2. Τάσεις παραγωγής και φαινομένη κατανάλωση

Τα κατωτέρω στοιχεία αφορούν άμεσα όλους τους τομείς κεραμευτικών ειδών. Δυστυχώς, τα στοιχεία για ορισμένες κατηγορίες, που υποβάλλει συνήθως η βιομηχανία, δεν είναι διαθέσιμα μετά το 1998, έτσι ώστε δεν μπορεί να γίνει ο υπολογισμός για τη φαινομένη κατανάλωση στην ΕΕ για το 1999.

>ΘΕΣΗ ΠIΝΑΚΑ>

Συγκριτικά, και πάλι δεν υπάρχουν πολλές διαθέσιμες πληροφορίες από τη βιομηχανία για τα επιτραπέζια είδη:

Μονάδες: εκατ. EUR

>ΘΕΣΗ ΠIΝΑΚΑ>

3. Τάσεις της απασχόλησης

Όπως αναφέρεται ανωτέρω στο σημείο A.1., οι τομείς των επιτραπέζιων σκευών και διακοσμητικών ειδών αντιπροσωπεύουν παραδοσιακά περίπου το ένα δέκατο της αξίας της συνολικής παραγωγής ειδών από κεραμευτική ύλη, αλλά πάνω από το ένα τέταρτο σε ό,τι αφορά το αριθμό των απασχολουμένων. Το κόστος εργασίας μπορεί να ισοδυναμεί με πάνω από 60% του συνολικού κόστους σε ορισμένους τομείς.

Ο αριθμός των απασχολουμένων στο σύνολο της βιομηχανίας ειδών από κεραμευτική ύλη μειώθηκε κατά 10% μεταξύ του 1995 και του 1998, παρόλο που είχαν ήδη σημειωθεί σημαντικές μειώσεις των θέσεων εργασίας στις αρχές της δεκαετίας του 90. Σύμφωνα με την ευρωπαϊκή ομοσπονδία κατασκευαστών ειδών από κεραμευτική ύλη, η κατάσταση στον τομέα των επιτραπέζιων σκευών ήταν χειρότερη από το μέσο όρο, και τα στοιχεία που υποβλήθηκαν, δείχνουν ότι ο αριθμός των απασχολουμένων μειώθηκε κατά 46% μεταξύ του 1997 και του 1999. Τα στοιχεία για τα τελευταία δύο χρόνια, για τα κράτη μέλη όπου υπάρχει παραγωγή επιτραπέζιων σκευών και όπου υπάρχουν διαθέσιμα στοιχεία, είναι τα ακόλουθα:

>ΘΕΣΗ ΠIΝΑΚΑ>

Δεδομένου ότι δεν υπάρχουν διαθέσιμα στοιχεία για ορισμένα κράτη μέλη για τα δύο χρόνια, και ότι ορισμένα στοιχεία είναι απλώς εκτιμήσεις, δεν είναι δυνατό να γίνει σύγκριση. Εν πάση περιπτώσει, τα στοιχεία επιβεβαιώνουν την τάση που αναγγέλθηκε στην 5η έκθεση η οποία ολοκληρώθηκε το Μάϊο 1999. Αυτή η έκθεση έδειξε μείωση 25% γενικά στον αριθμό των απασχολουμένων στον τομέα επιτραπέζιων σκευών της ΕΕ, και οι προβλέψεις ότι θα συνεχιστεί η τάση το υπόλοιπο 1999 επιβεβαιώθηκαν από τα γεγονότα, με περαιτέρω απώλεια των θέσεων εργασίας σε αριθμό χωρών.

Η 5η έκθεση περιείχε επίσης λεπτομερή υπολογισμό των απωλειών θέσεων εργασίας σε αριθμό κρατών μελών. Για πολλούς λόγους, αυτές οι λεπτομέρειες δεν είναι διαθέσιμες στην 6η έκθεση, αλλά υπάρχουν ορισμένα λεπτομερή στοιχεία για τη Γερμανία και το Ηνωμένο Βασίλειο, που είναι οι δύο μεγαλύτερες βιομηχανίες στην Ευρώπη για τον τομέα επιτραπέζιων σκευών από κεραμευτική ύλη.

Γερμανία

Ο αριθμός απασχολουμένων ατόμων στη γερμανική βιομηχανία ειδών από κεραμευτική ύλη συνολικά μειώθηκε σταθερά επί σειρά ετών, σημειώνοντας πτώση 13%, από 43.000 σε 37.400 μεταξύ του 1995 και 1999. Σύμφωνα με τις πληροφορίες που υπέβαλε ένα γερμανικό συνδικάτο, ο κύκλος εργασιών της γερμανικής βιομηχανίας επιτραπέζιων σκευών μειώνεται και η γενική κατάσταση θα ήταν χειρότερη αν δεν υπήρχαν οι καλές εξαγωγικές επιδόσεις των Γερμανών παραγωγών. Μεταξύ του 1995 και του 1999, ο αριθμός των απασχολουμένων μειώθηκε κατά 22%, από 20.985 σε 16.448.

Οι εισαγωγές όλων των προϊόντων από κεραμευτική ύλη στην Γερμανία αντιστοιχούν στο 40% της κατανάλωσης, αλλά για τα προϊόντα χαμηλότερης και μεσαίας ποιότητας, οι εισαγωγές αντιστοιχούν σε πάνω από το 50%.

Ηνωμένο Βασίλειο

Ο αριθμός των απασχολουμένων ατόμων στη βιομηχανία κεραμικών ειδών του Ηνωμένου Βασιλείου συνολικά μειώθηκε επίσης σταθερά επί σειρά ετών. Σήμερα, πάνω από το ήμισυ βρίσκεται στην κομητεία του Staffordshire, η εταιρεία "the Potteries", και το 43% είναι συγκεντρωμένο μόνο στην πόλη Stoke-on-Trent. Το 46% όλων των θέσεων εργασίας στην πόλη Stoke-on-Trent βρίσκεται στη βιομηχανία ειδών από κεραμευτική ύλη (σε πτώση από το 53% το 1996). Γενικά, ο συνολικός αριθμός θέσεων εργασίας στη βιομηχανία κεραμικών ειδών στην πόλη αυτή μειώθηκε από 45.300 το 1975 σε 16.700 το 1998. Με αυτή τη μεγάλη συγκέντρωση σε μια βιομηχανία και σε μια πόλη, γίνονται γρήγορα αισθητές οι συνέπειες του αθέμιτου ανταγωνισμού.

Μετά την 5η έκθεση που έδειξε σημαντικές απώλειες θέσεων εργασίας στο Ηνωμένο Βασίλειο κατά τη διάρκεια του έτους και μέχρι το Μάϊο 1999, αναγγέλθηκαν 37 απολύσεις στον τομέα επιτραπέζιων σκευών στο Staffordshire το θέρος του 1999, 270 τα Χριστούγεννα του 1999, και 135 ακριβώς πριν τις θερινές διακοπές του 2000.

Ενώ οι απώλειες θέσεων εργασίας δεν μπορούν να αποδοθούν αποκλειστικά στις εισαγωγές σε χαμηλές τιμές, αυτές οι εισαγωγές έχουν ωστόσο συμβάλει σημαντικά. Η παρουσία μεγάλων όγκων εισαγωγών σε χαμηλές τιμές, ειδικότερα από την Κίνα, έχει συχνά αναφερθεί ως ο λόγος για τις απώλειες θέσεων απασχόλησης από πολλές εταιρείες προφορικά καθώς και σε δηλώσεις του τύπου.

B Ευαισθησία στις κινεζικές εισαγωγές

1. Τάσεις των εισαγωγών και εξαγωγών

Τα παρακάτω στοιχεία δείχνουν τις εισαγωγές το 1999 των δύο προϊόντων που υπόκεινται σε ποσόστωση, δηλ. τα επιτραπέζια σκεύη και τα είδη κουζίνας από πορσελάνη, που υπάγονται στον κωδικό ΣΟ 6911 10 και τα επιτραπέζια σκεύη και τα είδη κουζίνας από κεραμευτική ύλη, εκτός από τα είδη νοικοκυριού και καλλωπισμού, άλλα από τα είδη από πορσελάνη, που υπάγονται στον κωδικό ΣΟ 6912 00. Τα στοιχεία καλύπτουν τις εισαγωγές από τις παραδοσιακές πηγές, συμπεριλαμβανομένης της Κίνας, και από ορισμένες άλλες χώρες της νοτιοανατολικής Ασίας που αναφέρονται για λόγους σύγκρισης.

Οι συνολικές εισαγωγές από αυτές τις χώρες αυξήθηκαν κατά 15% έως 20% από τα επίπεδα του 1998. Οι συνολικές εισαγωγές από την Κίνα αυξήθηκαν ελάχιστα - μεταξύ 11% και 18% - αλλά αποτελούν ακόμη την κυριότερη πηγή εισαγωγών αυτών των δύο προϊόντων στην Ευρωπαϊκή Ένωση.

Την εποχή που εισήχθησαν οι ποσοστώσεις, οι εισαγωγές από την Κίνα είχαν συγκεντρωθεί σε μικρό αριθμό κρατών μελών, αλλά η κατάσταση έχει μεταβληθεί τελευταία. Το 1999 πραγματοποιήθηκαν πωλήσεις των προϊόντων του κωδικού ΣΟ 6912.00 σε όλα τα κράτη μέλη εκτός από το Λουξεμβούργο, και των προϊόντων του κωδικού ΣΟ 6912 00 σε όλα τα κράτη μέλη, παρόλο που ήταν πολύ χαμηλές οι ποσότητες. Εν πάση περιπτώσει, παρατηρούνται ακόμη μεγάλες συγκεντρώσεις : 45% των πωλήσεων του κωδικού ΣΟ 6911 10 αναφέρθηκαν από τις Κάτω Χώρες και τη Γερμανία το 1999. Ωστόσο, στο παρελθόν, είχε συχνά υποδειχθεί ότι οι πωλήσεις στις Κάτω Χώρες παραδίδονται συχνά εν συνεχεία στο Ηνωμένο Βασίλειο. Από τις εισαγωγές του κωδικού ΣΟ 6912 00 το 60% είχε συγκεντρωθεί στη Γερμανία και στο Ηνωμένο Βασίλειο.

Εισαγωγές εκτός ΕΕ το 1999: EUR 15 Πηγή: COMEXT

>ΘΕΣΗ ΠIΝΑΚΑ>

Παρόλο που αυτά είναι τα επίσημα στατιστικά στοιχεία για τις εισαγωγές από την Κίνα που παρέχει η COMEXT, δεν είναι γνωστό αν αντανακλούν τις πραγματικές εξελίξεις των εισαγωγών και αυτό για δύο διαφορετικούς λόγους:

- υπάρχει η υποψία ότι οι κινέζοι παραγωγοί διοχετεύουν τις εξαγωγές τους στην Ευρώπη μέσω άλλων χωρών. Για παράδειγμα, υπήρχαν 2302 τόνοι του κωδικού ΣΟ 6911.10 και 840 τόνοι του κωδικού ΣΟ 6912.00 που δηλώθηκαν ότι είχαν εισαχθεί από το Χονγκ Κονγκ το 1999, που αντιστοιχεί σε σημαντική αύξηση σε σχέση με το προηγούμενο έτος, αλλά δεν υπάρχει εκεί παραγωγή επιτραπέζιων σκευών. Οι εισαγωγές από το Χονγκ Κονγκ εισήλθαν στην ΕΕ σε τιμές παρόμοιες, ή ακόμη χαμηλότερες, από τις τιμές της Κίνας (βλ. κατωτέρω για περισσότερες πληροφορίες). Υπήρξαν επίσης ενδείξεις στο παρελθόν, ιδίως από τις εμπορικές εκθέσεις, ότι ορισμένοι κινέζοι παραγωγοί είχαν πωλήσει λευκά κεραμικά είδη διακοσμημένα στην Ινδονησία τα οποία εισάγονται στην Ευρώπη ως ινδονησιακά. Το ίδιο μπορεί επίσης να συμβαίνει με τις εισαγωγές από την Ινδία.

- το γεγονός ότι οι ποσοστώσεις εκφράζονται σε τόνους δεν πρέπει να αποκρύπτει την σημαντική "μείωση του βάρους" των προϊόντων τα τελευταία χρόνια. Οι τακτικοί εργαστηριακοί έλεγχοι των κινεζικών εισαγωγών που πραγματοποίησε ένας Δανός κατασκευαστής, δείχνουν ότι το μέσο βάρος ανά τεμάχιο έχει μειωθεί σημαντικά, και μερικές φορές μέχρι το ένα τρίτο. Έτσι, ενώ μπορεί να μην είχαν εξαντληθεί πλήρως στο παρελθόν οι εισαγωγικές ποσοστώσεις από πλευράς τόνων, ο πραγματικός αριθμός τεμαχίων κινεζικού προϊόντος που έχουν εισαχθεί, φαίνεται ότι έχει αυξηθεί σημαντικά. Δυστυχώς, δεν είναι δυνατό να επαληθευθεί αυτό στην COMEXT, όπου δεν υπάρχει πρόβλεψη καταγραφής μεμονωμένων τεμαχίων γι'αυτό το προϊόν.

Σε ό,τι αφορά τις εξαγωγές αυτών των δύο προϊόντων από τους ευρωπαίους παραγωγούς, τα κατωτέρω στοιχεία δείχνουν τις παραδόσεις στις κυριότερες παραδοσιακές αγορές τους, με αναφορά στην Κίνα ως παράδειγμα. Όπως και προηγουμένως, οι πωλήσεις της ΕΕ στην κινεζική αγορά είναι ελάχιστες, δεδομένου ότι η κινεζική αγορά είναι αυτάρκης. Επιπλέον, η αγορά προστατεύεται από υψηλούς εισαγωγικούς δασμούς - σήμερα 30% στα προϊόντα υπό ποσόστωση, σε σύγκριση με τους δασμούς της ΕΕ ύψους μεταξύ 5% και 12%. Στην τελευταία δασμολογική προσφορά που έγινε στο πλαίσιο των διαπραγματεύσεων για την προσχώρηση της Κίνας στον Παγκόσμιο Οργανισμό Εμπορίου, ο κινεζικός δασμός για τον κωδικό ΣΟ 6911.10.10 θα φθάσει στο τελικό του επίπεδο - 12% που ισοδυναμεί με τον τρέχοντα δασμό της ΕΕ - μόνον το 2005. Ο κωδικός ΣΟ 6912 δεν θα πέσει κάτω του 15% και αυτό το ποσοστό θα επιτευχθεί μέχρι το 2004. Οι εισαγωγές στην Κίνα θα επωφελούνται επομένως ακόμη από σημαντική προστασία τα επόμενα έτη.

Εξαγωγές εκτός ΕΕ το 1999: EUR 15 Πηγή: COMEXT

>ΘΕΣΗ ΠIΝΑΚΑ>

Όπως φαίνεται από τα ανωτέρω στοιχεία, οι ΗΠΑ είναι η μεγαλύτερη αγορά για τους ευρωπαίους παραγωγούς επιτραπέζιων σκευών. Οι παραγωγοί επιτραπέζιων σκευών που προορίζονται για τα ξενοδοχεία έχουν πάντα καλές επιδόσεις στις αμερικανικές αγορές παρά τους εξαιρετικά υψηλούς δασμούς που εξακολουθούν να εφαρμόζονται (όχι μόνον στις ΗΠΑ αλλά και σε άλλες αγορές). Οι διαπραγματεύσεις του Γύρου της Ουρουγουάης της GATT επέτυχαν μειώσεις τα τελευταία 10 χρόνια μόνον από 35% σε 25% για τα επιτραπέζια σκεύη από πορσελάνη που προορίζονται για τα ξενοδοχεία, και 28% για άλλες ποιότητες. Αυτά τα επίπεδα είναι τουλάχιστον δύο φορές υψηλότερα από τους αντίστοιχους δασμούς της ΕΕ.

Τα τελευταία λίγα χρόνια υπάρχουν επίσης ενδείξεις ότι οι Κινέζοι εξαγωγείς στοχεύουν επίσης τις αγορές των ΗΠΑ με εισαγωγές σε χαμηλές τιμές, επιδεινώνοντας την κατάσταση για τους εξαγωγείς της ΕΕ σ'αυτές τις αγορές, που απομακρύνονται από ορισμένους τομείς.

2. Τιμές

Οι τιμές πωλήσεων για τα κινεζικά εισαγόμενα επιτραπέζια σκεύη ήταν πάντα χαμηλότερες από τις ευρωπαϊκές τιμές, τόσο για τα είδη από πορσελάνη όσο και για τα είδη από κεραμευτική ύλη, και το 1999 δεν αποτέλεσε εξαίρεση, όπως φαίνεται καθαρά από τον παρακάτω πίνακα:

EUR/χιλιόγρ. Source: COMEXT

>ΘΕΣΗ ΠIΝΑΚΑ>

Πρέπει να αναφερθεί ότι οι ανωτέρω ευρωπαϊκές μέσες τιμές πωλήσεων υπολογίστηκαν για πρώτη φορά στην παρούσα έκθεση, από τα στοιχεία της COMEXT. Επομένως αφορούν τις μέσες τιμές της Ευρώπης των 15, ενώ στο παρελθόν, η βιομηχανία παρείχε τα στοιχεία για μικρό αριθμό κρατών μελών. Ορισμένα από τα στοιχεία είναι επομένως διαφορετικά από εκείνα που αναφέρονταν σε προηγούμενες εκθέσεις, και δεν μπορούν να συγκριθούν με αυτά.

Για τα δύο είδη που υπόκεινται σε ποσοστώσεις, οι μέσες τιμές πωλήσεων για το 1999 ήταν οι ακόλουθες:

EUR/χιλιόγρ. Πηγή: COMEXT

>ΘΕΣΗ ΠIΝΑΚΑ>

Για λόγους σύγκρισης, οι μέσες τιμές πωλήσεων των εισαγωγών που δηλώθηκαν από το Χονγκ Κονγκ γι'αυτά τα δύο στοιχεία, ήταν:

ΣΟ 6911.10 EUR 1,77 ανά χιλιόγραμμο

ΣΟ 6912.00 EUR 1,24 ανά χιλιόγραμμο

3. Πρόβλημα αντιγραφής

Ένα από τα προβλήματα που είχαν να αντιμετωπίσουν τα τελευταία χρόνια οι παραγωγοί επιτραπέζιων σκευών της ΕΕ, είναι ότι πολλές από τις κινεζικές εισαγωγές που εισέρχονται στην αγορά σε τιμές χαμηλότερες από τις τιμές των ευρωπαϊκών προϊόντων είναι ακριβή αντίγραφα μοντέλων που παράγουν οι εταιρείες της ΕΕ. Ο καταναλωτής μπορεί επομένως να βρεθεί μπροστά σε δύο σχεδόν παρόμοια προϊόντα σε πολύ διαφορετικές τιμές, που παράγονται υπό εντελώς διαφορετικούς περιβαλλοντικούς κανόνες.

4. Γνώμη του κοινοτικού κλάδου παραγωγής

Ο τομέας επιτραπέζιων σκευών από κεραμευτική ύλη αντιπροσωπεύεται σε ευρωπαϊκό επίπεδο από την FEPF, την "Fιdιration Europιenne des Industries de Porcelaine et de Faοence de Table et d'Ornementation", που είναι από την πλευρά της μέλος της "Cιrame-Unie", την ένωση όλων των κατασκευαστών προϊόντων από κεραμευτική ύλη της Ευρωπαϊκής Ένωσης. Η FEPF πραγματοποίησε την ετήσια γενική της συνεδρίαση τον Ιούνιο 2000 και κατέληξε στην ακόλουθη κοινή θέση: θεωρεί ότι υπάρχουν επαρκείς λόγοι για να συνεχιστούν οι ισχύουσες ποσοστώσεις στα επιτραπέζια σκεύη, και παράλληλα να γίνονται καλύτεροι έλεγχοι στα σύνορα, επειδή:

- οι αθέμιτες εμπορικές πρακτικές όπως οι πολύ χαμηλές τιμές των κινεζικών εισαγωγών, η τακτική αντιγραφή και η αποστολή των προϊόντων μέσω άλλων χωρών, εξακολουθούν να πιέζουν τη βιομηχανία επιτραπέζιων σκευών της ΕΕ, που υφίσταται τις συνέπειες

- θεωρεί ότι η συμφωνία ΕΕ-Κίνας για την προσχώρηση στον ΠΟΕ δεν εξασφαλίζει το ότι θα δοθεί τέλος στο κινεζικό κρατικό εμπορικό σύστημα, και η μείωση των δασμών για τις εισαγωγές στην Κίνα δεν επαρκεί ώστε να μπορούν οι παραγωγοί της ΕΕ να εξάγουν στην Κίνα για να αντισταθμίζουν τις ζημίες που προκαλούνται σε αυτούς από τις κινεζικές εξαγωγές σε χαμηλές τιμές προς την ΕΕ και άλλες χώρες

- θεωρεί ότι η εισαγωγή κινεζικών επιτραπέζιων σκευών στην ΕΕ αποτελεί ιδιαίτερα ευαίσθητο θέμα όπως και τα κινεζικά κλωστοϋφαντουργικά προϊόντα στις ΗΠΑ, για τα οποία νομίζει ότι υπάρχει ενδεχομένως ρήτρα διασφάλισης. Αν οι ΗΠΑ επιτύχουν δεκαετή ρήτρα διασφάλισης επί των εισαγωγών κινεζικών κλωστοϋφαντουργικών προϊόντων, για παράδειγμα, τότε η Cιrame-Unie θα επιδιώξει την ίδια μεταχείριση για τις εισαγωγές της κινεζικών επιτραπέζιων σκευών στην ΕΕ

- νομίζει ότι τα εισαγόμενα προϊόντα από την Κίνα και άλλες τρίτες χώρες πρέπει να υπόκεινται στην ίδια νομοθεσία όπως και τα προϊόντα της ΕΕ, πράγμα που δεν συμβαίνει σήμερα, και που εισάγει διακρίσεις κατά των εγχωρίων προϊόντων. Στην περίπτωση των επιτραπέζιων σκευών από κεραμευτική ύλη αυτό αφορά ειδικότερα την οδηγία 84/500/ΕΚ για την προσέγγιση των νομοθεσιών των κρατών μελών σχετικά με τα είδη από κεραμευτική ύλη που προορίζονται να έλθουν σε επαφή με τρόφιμα (η οποία εισάγει περιορισμούς στην απελευθέρωση μολύβδου και καδμίου στα τρόφιμα), και την οδηγία 89/109/ΕΚ για την προσέγγιση των νομοθεσιών των κρατών μελών σχετικά με τα υλικά και τα είδη που προορίζονται να έλθουν σε επαφή με τα τρόφιμα.

Η τελευταία αυτή οδηγία προβλέπει μεταξύ άλλων ότι αυτά τα υλικά και τα είδη πρέπει να συνοδεύονται με την εμπορική ονομασία ή το σήμα κατατεθέν του κατασκευαστή ή μεταποιητή ή του εισαγωγέα. Δεδομένου ότι συνήθως δεν υπάρχει αυτή η πληροφορία στις κινεζικές εισαγωγές, η Cιrame-Unie θεωρεί ότι και πάλι εισάγονται διακρίσεις κατά των παραγωγών της ΕΕ.

5. Γνώμη των εισαγωγέων

Η "Union of Glass and Pottery Wholesalers Association" και η "Foreign Trade Association", από την πλευρά τους, πιστεύουν ότι δεν χρειάζεται πλέον να διατηρηθούν οι ποσοστώσεις επί των επιτραπέζιων σκευών εφόσον η γενική κατάσταση της ευρωπαϊκής βιομηχανίας έχει βελτιωθεί σημαντικά ως συνέπεια της ορθολογικής διαχείρισης, της μείωσης του προσωπικού και της επανεγκατάστασης της παραγωγής στην Ανατολική και Κεντρική Ευρώπη και στην Άπω Ανατολή όπου τα ωρομίσθια είναι κατά 70% έως 80% χαμηλότερα από ό,τι στην Κοινότητα.

6. Συμπέρασμα

Η παρουσία εισαγωγών σε χαμηλές τιμές καταγωγής Κίνας αποτελεί πάντα ένα ιδιαίτερα ευαίσθητο θέμα για την ευρωπαϊκή βιομηχανία επιτραπέζιων σκευών από κεραμευτική ύλη, και έχει σαφώς στρεβλωτικές συνέπειες. Η ορθολογική διαχείριση στη βιομηχανία επιτραπέζιων σκευών από κεραμευτική ύλη εξακολουθεί να εφαρμόζεται στην ΕΕ με συνέπεια την απώλεια θέσεων εργασίας και σε μια τόσο ευαίσθητη περίοδο ο τομέας εξακολουθεί να υφίσταται τις συνέπειες των εισαγωγών σε χαμηλές τιμές. Επομένως πρέπει να διατηρηθούν για το 2001 οι ποσοστώσεις στις εισαγωγές από την Κίνα.

Ωστόσο, η Επιτροπή πρότεινε στις κινεζικές αρχές ένα χρονοδιάγραμμα σταδιακής κατάργησης των ποσοτικών περιορισμών που θα εφαρμοστεί στα βιομηχανικά προϊόντα (εκτός των κλωστοϋφαντουργικών) από την Κίνα, πράγμα που σημαίνει, για τα δύο επιτραπέζια σκεύη από κεραμευτική ύλη, αύξηση 15% ετησίως από το 2001 έως το 2004, με πλήρη κατάργηση των ποσοστώσεων το 2005. Παράλληλα με αυτό, οι ποσοστώσεις για τους κωδικούς ΣΟ 6911.10 και 6912.000 για το 2001 πρέπει να καθοριστούν σε επίπεδο υψηλότερο κατά 15% από το επίπεδο που εφαρμόζεται το 2000. Οι ποσοστώσεις δεν πρέπει να καταργηθούν πριν το 2005, σύμφωνα με αυτό το προτεινόμενο χρονοδιάγραμμα.

III. Η ελευθέρωση του εμπορίου της Κίνας και η προσχώρηση στον ΠΟΕ

(1) Η διαπραγμάτευση μιας συμφωνίας για την προσχώρηση της Κίνας στον ΠΟΕ ήταν μια από τις εμπορικές προτεραιότητες της ΕΕ τα τελευταία δύο χρόνια, Η διμερής συμφωνία Κίνας-ΕΕ που υπογράφηκε στις 19 Μαΐου 2000 αποτελεί επομένως ένα σημαντικό βήμα στις εμπορικές μας σχέσεις, και, μετά την συμφωνία Κίνας-ΗΠΑ του Νοεμβρίου 1999, προετοιμάζει την προσχώρηση της Κίνας στον ΠΟΕ στις αρχές του 2001. Η Επιτροπή και οι κινεζικές αρχές συμφώνησαν για το σταδιακό άνοιγμα της αγοράς σε πολλούς τομείς, με ουσιαστική εφαρμογή εντός περιόδου τριών έως πέντε ετών.

Η συμφωνία ΕΕ-Κίνας θα διασφαλίσει την ευρεία βελτιωμένη πρόσβαση για τις εταιρείες της ΕΕ (και άλλων χωρών μελών του ΠΟΕ) στην κινεζική αγορά. Οι εισαγωγικοί δασμοί και άλλοι μη δασμολογικοί περιορισμοί θα μειωθούν σημαντικά και σε διαρκή βάση. Η συμμετοχή στον ΠΟΕ θα παγιοποιήσει και επιταχύνει τις προσπάθειες της ίδιας της Κίνας να καταστήσει το σφαιρικό εμπορικό της σύστημα πιο διαφανές, πιο θεμιτό και πιο ανοικτό. Επίσης το ανεξάρτητο και δεσμευτικό, από νομικής πλευράς, σύστημα ρύθμισης των διαφορών του ΠΟΕ θα επιτρέψει στα δύο μέρη να επιλύουν τα εμπορικά προβλήματα γρήγορα και αποτελεσματικά. Εν κατακλείδι, αυτή η συμφωνία ευνοεί σημαντικά το κλίμα για τις εξαγωγές, τις επιχειρήσεις και τις επενδύσεις των ευρωπαϊκών εταιρειών στην Κίνα. Κατά συνέπεια, η ΕΕ και η Κίνα μπορούν να προβλέψουν την αντιστροφή των αρνητικών τάσεων των Εξωτερικών Άμεσων Επενδύσεων (ΕΑΕ) στην Κίνα.

Αλλά εκτός από τις εμπορικές ευκαιρίες που θα προσφέρει, η προσχώρηση στον ΠΟΕ θα έχει σημαντικές επιπτώσεις στην οικονομική μεταρρύθμιση και ανάπτυξη στην Κίνα. Η ΕΕ έχει αναλάβει τη δέσμευση να συνεργαστεί με την Κίνα για να καταστήσει αυτήν την μεταβατική διαδικασία όσο το δυνατό ομαλότερη. Η Επιτροπή θα μοιραστεί την εμπειρία της από τον ΠΟΕ με την Κίνα και θα προσφέρει τη βοήθειά της για να μπορέσει η Κίνα να προσαρμόσει την οικονομία της ώστε να τηρεί τις υποχρεώσεις της στο πλαίσιο του ΠΟΕ, μέσω του προγράμματος συνεργασίας ΕΕ-Κίνας.

Η προσχώρηση στον ΠΟΕ θα αποτελέσει ένα άλλο βήμα για διαρθρωτική μεταρρύθμιση. Το να εισέλθουν στο παγκόσμιο εμπορικό σύστημα θα δώσει νέα ώθηση στις κινεζικές εταιρείες για να γίνουν πιο αποτελεσματικές και να αποδείξουν ότι μπορούν να είναι ανταγωνιστικές σε θεμιτή βάση με τον υπόλοιπο κόσμο. Η συμφωνία θα είναι επίσης ευνοϊκή για τις εταιρείες και τους εργαζόμενους της Κίνας εφόσον θα αντλήσουν οφέλη από την αύξηση των ξένων επενδύσεων και από την εφαρμογή πιο σύγχρονων πρακτικών διαχείρισης και νομικών δομών.

(2) Η ΕΕ αντιπροσώπευε ένα σημαντικό μερίδιο του σφαιρικού εμπορικού πλεονάσματος της Κίνας το 1998 και 1999. Η ασιατική χρηματοοικονομική κρίση επηρέασε τις κινεζικές εξαγωγές στην περιοχή, και οδήγησε στη μεταστροφή των κινεζικών εξαγωγών από την ανατολική και νοτιοανατολική Ασία προς την Ευρώπη. Το εμπορικό έλλειμμα ΕΕ-Κίνας αυξήθηκε από 24,4 δισ. το 1998 σε πάνω από 30 δισ. το 1999.

(3) Στις 19 Μαΐου 2000, η ΕΕ και η Κίνα υπέγραψαν διμερή συμφωνία, ανοίγοντας το δρόμο για την προσχώρηση της Κίνας στον Παγκόσμιο Οργανισμό Εμπορίου (ΠΟΕ). Μόλις η Κίνα προσχωρήσει στον ΠΟΕ, μια βασική πρόκληση για την ΕΕ θα είναι να επιδιώξει αμοιβαία αποδεκτές μεθόδους βοήθειας και παρακολούθησης της τήρησης εκ μέρους της Κίνας των υποχρεώσεών της στο πλαίσιο του ΠΟΕ. Η ΕΕ θα συνεχίσει εξάλλου να εξετάζει τους υπόλοιπους φραγμούς στην πρόσβαση στην αγορά.

(4) Εν αναμονή της επικείμενης προσχώρησης της Κίνας στον ΠΟΕ, η ΕΕ πρέπει να εξετάσει αν αυτό θα επηρεάσει τις εμπορικές μας σχέσεις. Η Κίνα θα χρειαστεί βοήθεια για να τηρήσει τις υποχρεώσεις της στο πλαίσιο του ΠΟΕ. Η Επιτροπή θα εξακολουθήσει να αναπτύσσει νέους τρόπους επικοινωνίας με τις κινεζικές αρχές, να παρακολουθεί την τήρηση των υποχρεώσεων της Κίνας στο πλαίσιο του ΠΟΕ και να προσδιορίζει τους τομείς στους οποίους η Κίνα αντιμετωπίζει δυσκολίες στην τήρηση αυτών των υποχρεώσεων.

(5) Το καθεστώς ποσοτικών περιορισμών της ΕΚ έναντι της Κίνας ελευθερώθηκε εν μέρει για τελευταία φορά το 1998. Το 1999 και 2000 δεν καταργήθηκε καμιά ποσόστωση της ΕΕ λόγω της κατάστασης των βιομηχανιών της ΕΕ στους εν λόγω τομείς και της έλλειψης προόδου στην ελευθέρωση του κινεζικού καθεστώτος των ποσοστώσεων. Η προοδευτική κατάργηση των ποσοτικών περιορισμών και από τις δύο πλευρές θα αποτελέσει τώρα μέρος της δέσμης των διαπραγματεύσεων για την προσχώρηση της Κίνας στον ΠΟΕ, ενώ οι ποσοστώσεις θα καταργηθούν και από τις δύο πλευρές μέχρι το 2005.

4. ΚΕΦΑΛΑΙΟ 3 ΕΦΑΡΜΟΓΗ ΚΑΙ ΔΙΑΤΗΡΗΣΗ ΤΩΝ ΜΕΤΡΩΝ ΕΠΙΤΗΡΗΣΗΣ

I. Στόχος των μέτρων επιτήρησης

Το Συμβούλιο θέσπισε τα μέτρα αυτά για να παρακολουθεί στενότερα την εξέλιξη των εισαγωγών σειράς προϊόντων στις περιπτώσεις που η εξέλιξη είναι ανησυχητική, αλλά δεν αποτελεί άμεσο κίνδυνο για τον κοινοτικό βιομηχανικό κλάδο.

II. Εφαρμογή

Η εφαρμογή των μέτρων προηγούμενης κοινοτικής επιτήρησης πραγματοποιείται μέσω συστήματος αυτόματων αδειών που εκδίδονται για κάθε αιτούμενη ποσότητα, δωρεάν, εντός πέντε εργάσιμων ημερών από την ημερομηνία υποβολής της αίτησης από κάθε κοινοτικό εισαγωγέα.

Ο κανονισμός (ΕΚ) αριθ. 519/94, όπως τροποποιήθηκε από τον κανονισμό (ΕΚ) αριθ. 139/96, δημιούργησε ενιαίο και απλουστευμένο κοινοτικό έγγραφο επιτήρησης που επέτρεψε να μειωθούν στο ελάχιστο οι διατυπώσεις στις οποίες οφείλουν να προβαίνουν οι εισαγωγείς και τα κράτη μέλη κατά την εισαγωγή των προϊόντων που υπόκεινται σε επιτήρηση.

Το Μάιο 1997, μετά τα συμπεράσματα της δεύτερης έκθεσης της Επιτροπής το Συμβούλιο, με τον κανονισμό (ΕΚ) αριθ. 847/97 αποφάσισε:

- να εξαλείψει σειρά προϊόντων των οποίων οι εισαγωγές το 1995 ήταν χαμηλότερες σε σχέση με το 1994, από τον κατάλογο των προϊόντων που υπόκεινται σε κοινοτική επιτήρηση.

- να συμπεριλάβει τα προϊόντα των οποίων η ποσόστωση καταργείται (τμήματα και εξαρτήματα παιχνιδιών και γυάλινα αντικείμενα από 1ης Ιανουαρίου 1998), από τον κατάλογο των προϊόντων που υπόκεινται σε προηγούμενη κοινοτική επιτήρηση.

Το Μάιο 1998, μετά τα συμπεράσματα που περιλαμβάνονται στην τρίτη έκθεση της Επιτροπής, το Συμβούλιο αποφάσισε με τον κανονισμό (ΕΚ) αριθ. 1138/98 να συμπεριλάβει τα παιχνίδια, για τα οποία είχαν καταργηθεί οι ποσοστώσεις, στον κατάλογο των προϊόντων που υπόκεινται σε προηγούμενη κοινοτική επιτήρηση.

III. Εξέλιξη των εισαγωγών των προϊόντων που υπόκεινται σε επιτήρηση

Στον παρακάτω πίνακα απεικονίζονται σε χιλιάδες ECU, οι εισαγωγές των προϊόντων που υπόκειντο σε επιτήρηση το 1999, με εξαίρεση ορισμένα υποδήματα «ειδικής τεχνολογίας», και γίνεται σύγκριση αυτών με τις εισαγωγές του 19987. Source: EUROSTAT

>ΘΕΣΗ ΠIΝΑΚΑ>

Σε ό,τι αφορά τις εισαγωγές ορισμένων αθλητικών υποδημάτων ειδικής τεχνολογίας, τα στατιστικά στοιχεία της Eurostat δεν επιτρέπουν να γίνει διάκριση μεταξύ των υποδημάτων που υπόκεινται σε επιτήρηση και των υποδημάτων που δεν υπόκεινται σε επιτήρηση. Επομένως η Επιτροπή διαθέτει μόνο τα έγγραφα επιτήρησης που δημοσιεύτηκαν το 1999:

ex 6402 99 // 2.668.643 ζεύγη

ex 6403 91 και 99 // 12.708.325 ζεύγη

ex 6404 11 // 10.388.169 ζεύγη

σύνολο // 25.765.137 ζεύγη

IV. Σκοπιμότητα της διατήρησης των μέτρων επιτήρησης

Οι ανωτέρω αριθμοί δείχνουν ότι το μερίδιο των εισαγωγών από την Κίνα όσον αφορά τα περισσότερα εκτός από ένα [4], από αυτά τα προϊόντα είναι ακόμη σχετικά υψηλό. Η Επιτροπή θεωρεί ότι είναι αναγκαίο να διατηρηθεί ένα σύστημα προηγούμενης επιτήρησης για τα εν λόγω προϊόντα, από 1ης Ιανουαρίου 2001, στο πλαίσιο της διμερούς συμφωνίας με τη Λ. Δ. της Κίνας και μέχρι να υπογραφεί το Πρωτόκολλο προσχώρησης στον ΠΟΕ.

[4] Δηλαδή "ποδήλατα", προϊόν που υπόκειται σε οριστικούς δασμούς αντιντάμπινγκ και του οποίου η ευαισθησία δεν μπορεί να εκτιμηθεί αποκλειστικά από πλευράς εισαγόμενου όγκου. Στις 10 Σεπτεμβρίου 1998, κινήθηκε μια διαδικασία επανεξέτασης ενόψει της λήξης ισχύος των μέτρων αντιντάμπινγκ όσον αφορά τα κινεζικά ποδήλατα. Με τον κανονισμό (ΕΚ) αριθ. 1524/2000 της 10ης Ιουλίου 2000 (ΕΕ L 175, 14.07.2000, σ. 39) διατηρούνται τα ισχύοντα μέτρα (δηλ. 30,6% δασμοί αντιντάμπινγκ στην καθαρή τιμή, ελεύθερο στα σύνορα της Κοινότητας).

5. ΚΕΦΑΛΑΙΟ 4 ΣΥΜΠΕΡΑΣΜΑΤΑ ΚΑΙ ΠΡΟΤΑΣΕΙΣ ΤΗΣ ΕΠΙΤΡΟΠΗΣ

Με βάση τα ανωτέρω και μέχρι να υπογραφεί το Πρωτόκολλο προσχώρησης της Λ. Δ. Κίνας, η Επιτροπή θεωρεί ότι πρέπει να τροποποιηθούν το σύστημα των ποσοτικών περιορισμών και τα μέτρα επιτήρησης που καθορίστηκαν με τον κανονισμό (ΕΚ) αριθ. 519/94, όπως τροποποιήθηκε τελευταία από τον κανονισμό (ΕΚ) αριθ. 1138/98, ως ακολούθως:

(1) Τα μέτρα επιτήρησης πρέπει να καταργηθούν από την 1η Ιανουαρίου 2001 (παράρτημα ΙΙΙ του κανονισμού (ΕΚ) αριθ. 519/94 του Συμβουλίου, όπως τροποποιήθηκε τελευταία από τον κανονισμό (ΕΚ) αριθ. 1138/98).

(2) Το επίπεδο των υπόλοιπων ποσοστώσεων της ΕΕ πρέπει να προσαρμόζεται κάθε χρόνο, από 1ης Ιανουαρίου 2001 ώς τις 31 Δεκεμβρίου 2004 σύμφωνα με το επισυναπτόμενο παράρτημα (χρονοδιάγραμμα σταδιακής κατάργησης). Η πλήρης κατάργησή τους πρέπει να λάβει ισχύ από 1ης Ιανουαρίου 2005 (παράρτημα ΙΙ του κανονισμού (ΕΚ) αριθ. 519/94 του Συμβουλίου, όπως τροποποιήθηκε τελευταία από τον κανονισμό (ΕΚ) αριθ. 1138/98).

(3) α) Πάνω σ'αυτή τη βάση η Επιτροπή θα υποβάλει τις κατάλληλες προτάσεις για κανονισμό του Συμβουλίου για να καλυφθεί όλη η περίοδος (έτος 2001 μέχρι και το έτος 2004).

β) Όσον αφορά το έτος ποσόστωσης 2001, επειδή ο σχετικός κανονισμός της Επιτροπής για την κατανομή των ποσοστώσεων έχει ήδη δημοσιευθεί με βάση τα προηγούμενα επίπεδά τους, θα είναι αναγκαίο να δημοσιευθεί νέος κανονισμός της Επιτροπής για την κατανομή της προβλεπόμενης αύξησης, αμέσως μετά τη δημοσίευση του κανονισμού του Συμβουλίου που αναφέρεται ανωτέρω στην παράγραφο 3α.

Σημ.: Θα υποβληθούν επίσης οι κατάλληλες προτάσεις για να τροποποιηθεί το παράρτημα Ι του κανονισμού (ΕΚ) αριθ. 519/94 του Συμβουλίου με σκοπό να διαγραφούν από τον κατάλογο των τρίτων χωρών που απαριθμούνται, οι χώρες οι οποίες έχουν στο μεταξύ γίνει μέλη του Παγκόσμιου Οργανισμού Εμπορίου (ΠΟΕ).

Υποδήματα: σε ζεύγη ΠΑΡΑΡΤΗΜΑ Είδη από πορσελάνη/κεραμευτική ύλη: σε τόνους

ΧΡΟΝΟΔΙΑΓΡΑΜΜΑ ΣΤΑΔΙΑΚΗΣ ΚΑΤΑΡΓΗΣΗΣ ΤΩΝ ΒΙΟΜΗΧΑΝΙΚΩΝ ΠΟΣΟΣΤΩΣΕΩΝ (ΕΚΤΟΣ ΤΩΝ ΚΛΩΣΤΟΫΦΑΝΤΟΥΡΓΙΚΩΝ)

>ΘΕΣΗ ΠIΝΑΚΑ>